**- ร่าง -**

**- ร่าง -**

**แผนยุทธศาสตร์มหาวิทยาลัยราชภัฏบ้านสมเด็จเจ้าพระยา**

**ระยะ ๕ ปี (พ.ศ. ๒๕๖๔-๒๕๖๘) ฉบับปรับปรุง**

**ยุทธศาสตร์ที่ ๑ : การบูรณาการพันธกิจสัมพันธ์เพื่อยกระดับการพัฒนาท้องถิ่น**

# **สาระสำคัญของแผนยุทธศาสตร์มหาวิทยาลัย**

มหาวิทยาลัยราชภัฏบ้านสมเด็จเจ้าพระยาเป็นมหาวิทยาลัยเก่าแก่ที่มีอัตลักษณ์โดดเด่นและมีชื่อเสียงในด้านดนตรี ด้านการผลิตและพัฒนาครู นอกจากนี้ยังมีคุณภาพ มาตรฐาน ความเป็นเลิศในการปฏิบัติงานหลายประการ โดยเฉพาะ ด้านการทำนุบำรุงศิลปะและวัฒนธรรม ด้านการสร้างเครือข่ายสายสัมพันธ์กับประเทศในกลุ่มอาเซียน อีกทั้งมีบทบาทสำคัญในการพัฒนา แก้ปัญหา และชี้นำสังคม ชุมชน ท้องถิ่น มหาวิทยาลัยได้พิจารณาข้อมูลต่างๆ รอบด้าน จึงได้กำหนดยุทธศาสตร์ กลยุทธ์ในการพัฒนามหาวิทยาลัย โดยเน้นการสร้างคุณภาพการจัดการศึกษาให้เป็นที่ยอมรับ

สำหรับข้อมูลสำคัญทั้ง ปรัชญา คติพจน์ ปณิธาน เอกลักษณ์ของมหาวิทยาลัย อัตลักษณ์ของบัณฑิต วิสัยทัศน์ และพันธกิจ มีดังนี้

**๑. ปรัชญา**

มุ่งสร้างมหาวิทยาลัยคุณภาพได้มาตรฐานสากล

**๒. คติพจน์ประจำมหาวิทยาลัย**

สจฺจํเว อมตา วาจา “ความจริงเป็นสิ่งไม่ตาย"

**๓. ปณิธาน**

มหาวิทยาลัยราชภัฏบ้านสมเด็จเจ้าพระยา มุ่งมั่นที่จะสร้างคุณภาพการศึกษา พัฒนาองค์ความรู้และนวัตกรรมที่เป็นประโยชน์ต่อสังคม ทำนุบำรุงศิลปวัฒนธรรม ผลิตบัณฑิตคุณภาพที่เปี่ยมด้วยคุณธรรม มีสุขภาพอนามัยดี มีทักษะทางวิชาการ มีทักษะทางภาษาการสื่อสาร และเทคโนโลยี มีความรับผิดชอบต่อสังคมและประเทศชาติพร้อมเป็นสมาชิกประชาคมอาเซียนและประชาคมโลก

**๔. เอกลักษณ์ของมหาวิทยาลัย**

เชี่ยวชาญในศาสตร์ ภาษาและวัฒนธรรม

**๕. อัตลักษณ์ของบัณฑิต**

บัณฑิตของมหาวิทยาลัยราชภัฏบ้านสมเด็จเจ้าพระยามีจิตสาธารณะ ทักษะสื่อสารดี และมีความเป็นไทย

**๖. วิสัยทัศน์**

มหาวิทยาลัยราชภัฏบ้านสมเด็จเจ้าพระยา เป็นสถาบันชั้นนำแห่งการเรียนรู้ในการผลิตการพัฒนาครูและบุคลากรทางการศึกษา การดนตรี อุตสาหกรรมบริการ วิทยาศาสตร์สุขภาพที่มีคุณภาพได้มาตรฐานสากล

**๗. พันธกิจ**

1. พัฒนาหลักสูตรที่สอดคล้องกับวิสัยทัศน์ ให้มีการบูรณาการความเชี่ยวชาญของสาขาวิชาต่างๆ ให้ทันต่อการเปลี่ยนแปลง
2. พัฒนาองค์ความรู้บนพื้นฐานของการวิจัย เพื่อสร้างนวัตกรรมการทำงาน และการผลิตบัณฑิต
3. เป็นศูนย์กลางการบริการวิชาการและองค์ความรู้ เพื่อยกระดับคุณภาพชีวิตของประชาชนในท้องถิ่น และชุมชน
4. อนุรักษ์ ส่งเสริม และเผยแพร่ศิลปวัฒนธรรมและภูมิปัญญาไทยสู่สากล
5. บริหารจัดการมหาวิทยาลัยด้วยหลักธรรมาภิบาล

**๘. ค่านิยมร่วม**

มหาวิทยาลัยราชภัฏบ้านสมเด็จเจ้าพระยา กำหนดค่านิยมหลักเพื่อความเป็น “บ้านแห่งความสำเร็จ บ้านสมเด็จเจ้าพระยา” ไว้ดังนี้

ค่านิยมองค์กร **MORALITY**

**M M**oral - คุณธรรมประจำใจ

**O O**rderliness - วินัยประจำตน

**R**  **R**esponsibility - เปี่ยมล้นรับผิดชอบ

**A** **A**doration - มอบใจให้องค์กร

**L L**oveliness - เอื้ออาทรแบ่งปัน

**I** **I**nnovation - สร้างสรรค์ความรู้ใหม่

**T T**eamwork - ร่วมใจพัฒนา

**Y Y**ield - นำพาสู่ความสำเร็จ

# **ยุทธศาสตร์มหาวิทยาลัยราชภัฏบ้านสมเด็จเจ้าพระยา ระยะ ๕ ปี (พ.ศ. ๒๕๖๔-๒๕๖๘) ฉบับปรับปรุง**

มหาวิทยาลัยได้วิเคราะห์ข้อมูลพื้นฐานที่เกี่ยวข้องอย่างรอบด้านตามภารกิจของมหาวิทยาลัย ในการจัดทำยุทธศาสตร์มหาวิทยาลัยราชภัฏบ้านสมเด็จเจ้าพระยา ระยะ ๕ ปี (พ.ศ. ๒๕๖๔-๒๕๖๘) ฉบับปรับปรุง ประกอบด้วยทั้งหมด ๔ ยุทธศาสตร์ ดังนี้

ยุทธศาสตร์ที่ ๑ : การบูรณาการพันธกิจสัมพันธ์เพื่อยกระดับการพัฒนาท้องถิ่น

ยุทธศาสตร์ที่ ๒ : พัฒนาศักยภาพการผลิตและพัฒนาครู การวิจัย และนวัตกรรม

ยุทธศาสตร์ที่ ๓ : การยกระดับคุณภาพการศึกษาและพัฒนามาตรฐานการผลิตบัณฑิตที่มีอัตลักษณ์โดดเด่น บนพื้นฐานของมหาวิทยาลัยสู่ความเป็นเลิศ

ยุทธศาสตร์ที่ ๔ : การพัฒนาประสิทธิภาพของระบบการบริหารจัดการสู่ความเป็นเลิศ

โดยแต่ละยุทธศาสตร์มีเป้าหมาย กลยุทธ์ และตัวชี้วัด ดังนี้

**ยุทธศาสตร์ที่ ๑ : การบูรณาการพันธกิจสัมพันธ์เพื่อยกระดับการพัฒนาท้องถิ่น**

**เป้าหมาย ชุมชนท้องถิ่นรับการพิจารณา**

1. ด้านเศรษฐกิจ
2. ด้านสังคม
3. ด้านสิ่งแวดล้อม
4. ด้านการศึกษา (อยู่ในยุทธศาสตร์ที่ ๒ กลยุทธ์ที่ ๔)
5. ด้านศิลปะและวัฒนธรรม
6. ด้านการสร้างเสริมสมรรถนะครูและบุคลากรทางการศึกษา
7. ~~ครูและบุคลากรทางการศึกษาได้รับการสร้างเสริมสมรรถนะเพื่อรองรับการเปลี่ยนแปลง~~ *~~(ย้ายมาจากยุทธศาสตร์ที่ ๒)~~*

**ผลสัมฤทธิ์สำคัญ**

1. มีฐานข้อมูลพื้นฐานของพื้นที่บริการ
2. มีเครือข่ายการบูรณาการความร่วมมือทั้งภายในและภายนอกที่ครอบคลุมทั้งภาครัฐ เอกชน   
   และภาคประชาคม
3. มีอัตราการเพิ่มขึ้นของรายได้ครัวเรือน
4. มีผลงานที่แสดงถึงองค์ความรู้ด้านศิลปวัฒนธรรม ศิลปวัฒนธรรมร่วมสมัย หรืองานสร้างสรรค์
5. มีแหล่งเรียนรู้ด้านศิลปวัฒนธรรม ประเพณี ภูมิปัญญาท้องถิ่นเพื่อเสริมสร้างคุณค่าและจิตสำนึก รักษ์ท้องถิ่น
6. มีการพัฒนาศักยภาพครูและบุคลากรทางการศึกษาในเครือข่ายไปสู่ความเป็นมืออาชีพและ  
   มีประสิทธิภาพในการปฏิบัติหน้าที่
7. ~~ครูและบุคลากรทางการศึกษาในเครือข่ายได้รับการพัฒนาศักยภาพไปสู่ความเป็นมืออาชีพและมีประสิทธิภาพในการปฏิบัติหน้าที่~~ *~~(ย้ายมาจากยุทธศาสตร์ที่ ๒)~~*

* **กลยุทธ์ที่ ๑ บูรณาการพันธกิจสัมพันธ์ในพื้นที่รับผิดชอบ เพื่อสร้างองค์ความรู้ที่ใช้พัฒนาชุมชนท้องถิ่น**

**แนวทางการดำเนินงาน**

1. มีการเก็บรวบรวมข้อมูลพื้นฐานของพื้นที่บริการและนำความรู้หรือประสบการณ์  
   จากการให้บริการวิชาการ มาใช้ในการพัฒนาการเรียน การสอน หรือการวิจัย
2. พัฒนาองค์ความรู้เพื่อให้บริการวิชาการที่สอดคล้องกับบริบทของสังคม ชุมชน และท้องถิ่น ในรูปแบบการบริการแบบเกิดรายได้
3. พัฒนาผู้ประกอบการให้มีความพร้อม และศักยภาพเพื่อผลิตสินค้าและบริการ โดยการใช้ความรู้จากการเรียนการสอนหรือการวิจัย
4. การอบรมให้ความรู้แก่เยาวชนและผู้สูงวัย ประชาชน เสริมสร้างความเข้มแข็งด้านสุขภาวะ  
   และป้องกัน แก้ไขปัญหาสังคมในชุมชนท้องถิ่น

| **ตัวชี้วัด** | | **หน่วยนับ** | **ข้อมูลพื้นฐาน** | | **ค่าเป้าหมายปีงบประมาณ** | | | | | **หน่วยงาน**  **ที่รับผิดชอบ** |
| --- | --- | --- | --- | --- | --- | --- | --- | --- | --- | --- |
| **(๒๕๖๒)** | **(๒๕๖๓)** | **(๒๕๖๔)** | **(๒๕๖๕)** | **(๒๕๖๖)** | **(๒๕๖๗)** | **(๒๕๖๘)** |
| ๑ | มีฐานข้อมูลของพื้นที่บริการ (ศักยภาพ สภาพปัญหา และความต้องการที่แท้จริงของชุมชน) เพื่อใช้ในการวิเคราะห์ ประเมิน และวางแผนพัฒนาเชิงพื้นที่ ตามศักยภาพของมหาวิทยาลัย | จำนวนฐานข้อมูล | N/A | ๑ | ๑ | ๑ | ๑ | ๑ | ๑ | * คณะ * วิทยาลัย * บัณฑิตวิทยาลัย * สำนักวิทยบริการและเทคโนโลยีสารสนเทศ * สำนักคอมพิวเตอร์ * ศูนย์ |
|  | ~~จำนวนหมู่บ้าน ชุมชน โรงเรียนที่มหาวิทยาลัยดำเนินโครงการจากผลการวางแผนพัฒนาเชิงพื้นที่~~ | ~~จำนวนหมู่บ้าน~~  ~~ชุมชน โรงเรียน~~ | ~~N/A~~ | ~~≥๕~~ | ~~≥๕~~ | ~~≥๖~~ | ~~≥๗~~ | ~~≥๘~~ | ~~≥๙~~ | * ~~คณะ~~ * ~~วิทยาลัย~~ * ~~บัณฑิตวิทยาลัย~~ * ~~สำนักวิทยบริการและเทคโนโลยีสารสนเทศ~~ * ~~สำนักคอมพิวเตอร์~~ |
| ๒ | จำนวนหมู่บ้าน ชุมชน ที่มหาวิทยาลัยดำเนินโครงการจากผลการวางแผนพัฒนาเชิงพื้นที่ | จำนวนหมู่บ้าน  ชุมชน | N/A | ≥๕ | ≥๑๕ | ≥๑๕ | ≥๑๕ | ≥๑๕ | ≥๑๕ | * คณะ * วิทยาลัย * บัณฑิตวิทยาลัย * สำนักวิทยบริการและเทคโนโลยีสารสนเทศ * สำนักคอมพิวเตอร์ |
| ๓ | จำนวนโรงเรียนที่มหาวิทยาลัยดำเนินโครงการจากผลการวางแผนพัฒนาเชิงพื้นที่ | จำนวน  โรงเรียน | N/A | ≥๕ | ≥๑๐ | ≥๑๐ | ≥๑๐ | ≥๑๐ | ≥๑๐ | * คณะ * วิทยาลัย * บัณฑิตวิทยาลัย * สำนักวิทยบริการและเทคโนโลยีสารสนเทศ * สำนักคอมพิวเตอร์ |
| ๔ | ร้อยละสะสมของจำนวนหมู่บ้าน ชุมชน โรงเรียน ที่มหาวิทยาลัยดำเนินโครงการพัฒนา เปรียบเทียบกับจำนวนหมู่บ้านชุมชน โรงเรียน ทั้งหมดในพื้นที่บริการ | ร้อยละสะสม | ๑๓.๐๘ | ≥๑๐ | ≥๑๑ | ≥๑๒ | ≥๑๓ | ≥๑๔ | ≥๑๕ | * คณะ * วิทยาลัย * บัณฑิตวิทยาลัย * ทุกสำนัก |
| ๕ | จำนวนโครงการพัฒนาท้องถิ่น และจำนวนโครงการพัฒนาท้องถิ่นสะสมของมหาวิทยาลัย | จำนวนโครงการ | ๒๗ | ≥๔๐ | ≥๔๐ | ≥๔๐ | ≥๔๐ | ≥๔๐ | ≥๔๐ | * คณะ * วิทยาลัย * บัณฑิตวิทยาลัย * ทุกสำนัก |
| ๖ | จำนวนภาคีเครือข่ายทั้งภาครัฐ ภาคเอกชน และภาคประชาสังคมที่ร่วมมือกับมหาวิทยาลัย ดำเนินโครงการพัฒนาท้องถิ่นในพื้นที่บริการ | จำนวนภาคีเครือข่าย | ๗ | ≥๗ | ≥๗ | ≥๗ | ≥๗ | ≥๗ | ≥๗ | * คณะ * วิทยาลัย * บัณฑิตวิทยาลัย * ทุกสำนัก |
| ๗ | อัตราการเพิ่มขึ้นของรายได้ครัวเรือนที่เข้าร่วมโครงการ | ร้อยละ/ปี | ๓๑ | ≥๑๕ | ๓๐ | ๓๐ | ๓๐ | ๓๐ | ๓๐ | * คณะ * วิทยาลัย * บัณฑิตวิทยาลัย * สถาบันวิจัยและพัฒนา |
| ๘ | จำนวนโครงการที่ นำความรู้และประสบการณ์จากการให้บริการวิชาการมาใช้ในการพัฒนาการเรียนการสอนหรือการวิจัย | จำนวนโครงการ | ๘ | ≥๑๑ | ≥๑๑  ~~≥๑๐~~ | ≥๑๑  ~~≥๑๐~~ | ≥๑๑  ~~≥๑๐~~ | ≥๑๑  ~~≥๑๐~~ | ≥๑๑  ~~≥๑๐~~ | * คณะ * วิทยาลัย * บัณฑิตวิทยาลัย * ทุกสำนัก |
| ๙ | จำนวนผู้เข้าร่วมโครงการที่ได้รับการเสริมสร้างความเป็นพลเมืองดี | จำนวนคน | ๓,๘๐๐ | ๔,๐๐๐ | ≥๓,๘๐๐  ~~๔,๐๐๐~~ | ≥๓,๘๐๐  ~~๔,๐๐๐~~ | ≥๓,๘๐๐  ~~๔,๐๐๐~~ | ≥๓,๘๐๐  ~~๔,๐๐๐~~ | ≥๓,๘๐๐  ~~๔,๐๐๐~~ | * คณะ * ~~วิทยาลัย~~ * บัณฑิตวิทยาลัย * สำนักกิจการนักศึกษา * โรงเรียนสาธิต * ศูนย์การศึกษาอู่ทองทวารวดี |
| ๑๐ | จำนวนวิสาหกิจชุมชน ผู้ประกอบการใหม่ในพื้นที่บริการของมหาวิทยาลัยที่ประสบความสำเร็จ จากการสนับสนุนองค์ความรู้จาก มหาวิทยาลัย | จำนวนวิสาหกิจชุมชนผู้ประกอบการ | ๖ | ≥๔ | ≥๖  ~~≥๕~~ | ≥๖ | ≥๖  ~~≥๗~~ | ≥๖  ~~≥๘~~ | ≥๖  ~~≥๙~~ | * คณะ * วิทยาลัย * บัณฑิตวิทยาลัย * สถาบันวิจัยและพัฒนา |
| ๑๑ | จำนวนงานวิจัย นวัตกรรม ผลงานสร้างสรรค์ ที่นำมาใช้ประโยชน์ในชุมชนและท้องถิ่น | จำนวนผลงาน | ๕ | ≥๕ | ≥๖ | ≥๖  ~~≥๗~~ | ≥๖  ~~≥๘~~ | ≥๖  ~~≥๙~~ | ≥๖  ~~≥๑๐~~ | * คณะ * วิทยาลัย * บัณฑิตวิทยาลัย * สถาบันวิจัยและพัฒนา |
| ๑๒ | จำนวนหลักสูตรฝึกอบรมระยะสั้นที่ก่อให้เกิดรายได้ | จำนวนหลักสูตร | ๑๕ | ≥๒๐ | ≥๒๐ | ≥๒๕ | ≥๒๕ | ≥๓๐ | ≥๓๐ | * คณะ * วิทยาลัย * บัณฑิตวิทยาลัย * ทุกสำนัก |

* **กลยุทธ์ที่ ๒ ส่งเสริมองค์ความรู้การบริหารจัดการและการอนุรักษ์ทรัพยากรและสิ่งแวดล้อมที่เหมาะสม  
  แก่ชุมชน**

**แนวทางการดำเนินงาน**

1. ส่งเสริม สนับสนุน ให้ชุมชนมีระบบบริหารจัดการ การอนุรักษ์ทรัพยากรและสิ่งแวดล้อม  
   ในชุมชน อย่างมีประสิทธิภาพ

| **ตัวชี้วัด** | | **หน่วยนับ** | **ข้อมูลพื้นฐาน** | | **ค่าเป้าหมายปีงบประมาณ** | | | | | **หน่วยงาน**  **ที่รับผิดชอบ** |
| --- | --- | --- | --- | --- | --- | --- | --- | --- | --- | --- |
| **(๒๕๖๒)** | **(๒๕๖๓)** | **(๒๕๖๔)** | **(๒๕๖๕)** | **(๒๕๖๖)** | **(๒๕๖๗)** | **(๒๕๖๘)** |
| ๑ | จำนวนโครงการ กิจกรรมที่ส่งเสริม หรืออนุรักษ์สิ่งแวดล้อมในชุมชนและท้องถิ่น | จำนวนโครงการ  กิจกรรม | ๕ | ≥๕ | ≥๕ | ≥๕ | ≥๕ | ≥๕ | ≥๕ | * คณะ * วิทยาลัย * บัณฑิตวิทยาลัย * ทุกสำนัก * สถาบัน * ศูนย์ |

* **กลยุทธ์ที่ ๓ สร้างเครือข่ายความร่วมมือด้านบริการวิชาการเพื่อการเรียนรู้และเสริมสร้างความเข้มแข็ง  
  ของชุมชน**

**แนวทางการดำเนินงาน**

1. สร้างและประสานเครือข่ายความร่วมมือกับองค์กรในท้องถิ่น ชุมชน หน่วยงานภาครัฐ และภาคเอกชน เพื่อการพัฒนาศักยภาพของบุคลากรในชุมชน ส่งผลให้ชุมชนท้องถิ่นมีความเข้มแข็ง
2. พัฒนาศูนย์สำรวจความคิดเห็นบ้านสมเด็จโพลล์ ให้ครอบคลุมความรู้ในประเด็นต่างๆ   
   ที่เป็นประโยชน์ต่อการพัฒนาและแก้ไขปัญหาสังคม

| **ตัวชี้วัด** | | **หน่วยนับ** | **ข้อมูลพื้นฐาน** | | **ค่าเป้าหมายปีงบประมาณ** | | | | | **หน่วยงาน**  **ที่รับผิดชอบ** |
| --- | --- | --- | --- | --- | --- | --- | --- | --- | --- | --- |
| **(๒๕๖๒)** | **(๒๕๖๓)** | **(๒๕๖๔)** | **(๒๕๖๕)** | **(๒๕๖๖)** | **(๒๕๖๗)** | **(๒๕๖๘)** |
| ๑ | จำนวนเครือข่ายความร่วมมือกับหน่วยงานภาครัฐและเอกชน สถานประกอบการเพื่อพัฒนาชุมชน | จำนวนเครือข่าย | ๑๕ | ≥๗ | ๑๕ | ๑๖ | ๑๗ | ๑๘ | ๑๙ | * คณะ * วิทยาลัย * บัณฑิตวิทยาลัย |
| ๒ | ผลการสำรวจความคิดเห็นบ้านสมเด็จโพลล์ในประเด็นที่เกี่ยวข้อง | จำนวนโพลล์ | ๑๗ | ≥๙ | ≥๑๐ | ≥๑๑ | ≥๑๒ | ≥๑๓ | ≥๑๔ | * สถาบันวิจัยและพัฒนา |

* **กลยุทธ์ที่ ๔ ส่งเสริมและสืบสานโครงการตามแนวพระราชดำริเพื่อสร้างความเข้มแข็งและยั่งยืนแก่ชุมชนและท้องถิ่น**

**แนวทางการดำเนินงาน**

1. ส่งเสริมการจัดกิจกรรม โครงการ เพื่อเผยแพร่องค์ความรู้จากโครงการแนวพระราชดำริให้แก่ชุมชนและท้องถิ่น
2. บูรณาการโครงการอันเนื่องมาจากพระราชดำริ ตามหลักปรัชญาของเศรษฐกิจพอเพียง  
   กับการจัดการเรียนการสอนหรืองานวิจัยหรืองานบริการวิชาการ
3. ประเมินผลโครงการ กิจกรรมเพื่อส่งเสริมและสืบสานโครงการตามแนวพระราชดำริ

| **ตัวชี้วัด** | | **หน่วยนับ** | **ข้อมูลพื้นฐาน** | | **ค่าเป้าหมายปีงบประมาณ** | | | | | **หน่วยงาน**  **ที่รับผิดชอบ** |
| --- | --- | --- | --- | --- | --- | --- | --- | --- | --- | --- |
| **(๒๕๖๒)** | **(๒๕๖๓)** | **(๒๕๖๔)** | **(๒๕๖๕)** | **(๒๕๖๖)** | **(๒๕๖๗)** | **(๒๕๖๘)** |
| ๑ | จำนวนโครงการที่น้อมนำแนวพระราชดำริ  มาบูรณาการกับการจัดการเรียนการสอน หรืองานวิจัยหรืองานบริการวิชาการเพื่อการพัฒนาท้องถิ่นให้มีความเข้มแข็ง และยั่งยืน | โครงการ/ปี | ๖ | ≥๖ | ≥๗ | ≥๗ | ≥๗ | ≥๗ | ≥๗ | * คณะ * วิทยาลัย * บัณฑิตวิทยาลัย * สำนักศิลปะและวัฒนธรรม |
| ๒ | จำนวนภาคีเครือข่ายที่มีการดำเนินการพัฒนาต่อยอดโครงการตามแนวพระราชดำริ | จำนวนภาคีเครือข่าย/ปี | ๕ | ≥๕ | ≥๕ | ≥๕ | ≥๕ | ≥๕ | ≥๕ | * คณะ * วิทยาลัย * บัณฑิตวิทยาลัย * สำนักศิลปะและวัฒนธรรม |

* **กลยุทธ์ที่ ๕ ~~การ~~ทำนุบำรุงศิลปะและวัฒนธรรมเพื่อพัฒนาชุมชนและท้องถิ่น**

**แนวทางการดำเนินงาน**

1. ส่งเสริมและสนับสนุนการจัดโครงการหรือกิจกรรมด้านศิลปวัฒนธรรมที่เผยแพร่แลกเปลี่ยนเรียนรู้ทั้งในและต่างประเทศ
2. ส่งเสริมและสนับสนุนการสร้างผลงานที่แสดงถึงองค์ความรู้ด้านศิลปวัฒนธรรม ศิลปวัฒนธรรมร่วมสมัยหรืองานสร้างสรรค์
3. ส่งเสริมและสนับสนุนการจัดโครงการหรือกิจกรรมที่นำทุนทางวัฒนธรรมมาสร้างคุณค่าและมูลค่าเพื่อพัฒนาชุมชนท้องถิ่น
4. ส่งเสริมและสนับสนุนการสร้างแหล่งเรียนรู้ด้านศิลปวัฒนธรรม ประเพณี ภูมิปัญญาท้องถิ่นเพื่อเสริมสร้างคุณค่าและจิตสำนึก รักษ์ท้องถิ่น

| **ตัวชี้วัด** | | **หน่วยนับ** | **ข้อมูลพื้นฐาน** | | **ค่าเป้าหมายปีงบประมาณ** | | | | | **หน่วยงาน**  **ที่รับผิดชอบ** |
| --- | --- | --- | --- | --- | --- | --- | --- | --- | --- | --- |
| **(๒๕๖๒)** | **(๒๕๖๓)** | **(๒๕๖๔)** | **(๒๕๖๕)** | **(๒๕๖๖)** | **(๒๕๖๗)** | **(๒๕๖๘)** |
| ๑ | จำนวนโครงการ กิจกรรมด้านศิลปวัฒนธรรมที่เผยแพร่ แลกเปลี่ยนเรียนรู้ทั้งในและต่างประเทศ | โครงการ/ปี | ๓๓ | ≥๓๕ | ≥๓๕ | ≥๓๕ | ≥๓๕ | ≥๓๕ | ≥๓๕ | * คณะ * วิทยาลัย * บัณฑิตวิทยาลัย * สำนักศิลปะและวัฒนธรรม |
| ๒ | จำนวนผลงานที่แสดง ถึงองค์ความรู้ด้านศิลปวัฒนธรรม ศิลปวัฒนธรรมร่วมสมัยหรืองานสร้างสรรค์ | ชิ้นงาน/ปี | ๑๒ | ≥๑๑ | ≥๑๒ | ≥๑๒ | ≥๑๒ | ≥๑๒ | ≥๑๒ | * คณะ * วิทยาลัย * บัณฑิตวิทยาลัย * สำนักศิลปะและวัฒนธรรม |
| ๓ | จำนวนโครงการ กิจกรรม หรือหลักสูตรระยะสั้น ที่นำทุนทางวัฒนธรรมมาสร้างคุณค่าและมูลค่าเพื่อพัฒนาชุมชนท้องถิ่น | โครงการ/ปี | ๖ | ≥๖ | ≥๖ | ≥๖ | ≥๖ | ≥๖ | ≥๖ | * คณะ * วิทยาลัย * บัณฑิตวิทยาลัย * สำนักศิลปะและวัฒนธรรม |
| ๔ | จำนวนแหล่งเรียนรู้ด้านศิลปวัฒนธรรม ประเพณี ภูมิปัญญาท้องถิ่นเพื่อเสริมสร้างคุณค่าและจิตสำนึก รักษ์ท้องถิ่น | จำนวน/ปี | ๔ | ≥๕ | ≥๖ | ≥๖ | ≥๖ | ≥๖ | ≥๖ | * คณะ * วิทยาลัย * บัณฑิตวิทยาลัย * สำนักศิลปะและวัฒนธรรม |

* **กลยุทธ์ที่ ๖ พัฒนาศักยภาพและสร้างเครือข่ายความร่วมมือของครูและบุคลากรทางการศึกษาสู่ความเป็นมืออาชีพและมีประสิทธิภาพในการปฏิบัติหน้าที่ *(ย้ายมาจากยุทธศาสตร์ที่ ๒)***

**แนวทางการดำเนินงาน**

1. มีกระบวนการพัฒนาศักยภาพครูและบุคลากรทางการศึกษาสู่ความเป็นมืออาชีพ และ  
   มีประสิทธิภาพในการปฏิบัติหน้าที่
2. สร้างเครือข่ายความร่วมมือให้กับครูและบุคลากรทางการศึกษา
3. มีกระบวนการพัฒนาครูและบุคลากรทางการศึกษาของโรงเรียนสาธิต
4. ~~พัฒนาโรงเรียนสาธิตให้เป็นโรงเรียนต้นแบบการจัดการเรียนรู้ เพื่อพัฒนาให้นักเรียนเป็นคนดี คนเก่ง และเป็นสุข~~
5. ~~สร้างความร่วมมือกับสถานศึกษาให้เป็นศูนย์ฝึกประสบการณ์วิชาชีพครู และเป็นห้องปฏิบัติการทางการศึกษา ทั้งภายในและภายนอกมหาวิทยาลัย~~

| **ตัวชี้วัด** | | **หน่วยนับ** | **ข้อมูลพื้นฐาน** | | **ค่าเป้าหมายปีงบประมาณ** | | | | | **หน่วยงาน**  **ที่รับผิดชอบ** |
| --- | --- | --- | --- | --- | --- | --- | --- | --- | --- | --- |
| **(๒๕๖๒)** | **(๒๕๖๓)** | **(๒๕๖๔)** | **(๒๕๖๕)** | **(๒๕๖๖)** | **(๒๕๖๗)** | **(๒๕๖๘)** |
| ๑ | จำนวนของครูและบุคลากรทางการศึกษา ในท้องถิ่นที่ได้รับการพัฒนา | จำนวนคน | ๒,๑๒๔ | ≥๑,๐๐๐ | ๑,๐๐๐ | ๑,๐๐๐ | ๑,๐๐๐ | ๑,๐๐๐ | ๑,๐๐๐ | * คณะครุศาสตร์และคณะร่วมผลิต |
| ๒ | จำนวนเครือข่ายความร่วมมือเพื่อพัฒนาศักยภาพครูและบุคลากรทางการศึกษา | จำนวนหน่วยงาน | N/A | ≥๕๐ | ๕๐ | ๕๕ | ๖๐ | ๖๕ | ๗๐ | * คณะครุศาสตร์และคณะร่วมผลิต |
| ๓ | จำนวนสถานศึกษาที่มหาวิทยาลัยเป็นพี่เลี้ยง  ย้ายมาจากยุทธ ๔ กล ๔ | จำนวนสถานศึกษา | ๗๒ | ≥๔๕ | ๗๖ | ๘๐ | ๘๔ | ๘๘ | ๙๒ | - คณะครุศาสตร์และคณะร่วมผลิต  - บัณฑิตวิทยาลัย |
| ๔ | ร้อยละของนักเรียน ในโรงเรียนเป้าหมาย ในความรับผิดชอบที่มีผลการอ่านออกเขียนได้เพิ่มขึ้น | ร้อยละ | ๘๑.๘๒ | ≥๗๕ | ๗๕ | ๗๕ | ๗๕ | ๗๕ | ๗๕ | * คณะครุศาสตร์และคณะร่วมผลิต |
| ๕ | ร้อยละของนักเรียนในโรงเรียนเป้าหมายระดับชั้นประถมศึกษา ปีที่ ๖ ที่มีคะแนนผลการทดสอบทางการศึกษาระดับชาติขั้นพื้นฐาน  (O-NET) แต่ละวิชา  สูงกว่าคะแนนเฉลี่ยของแต่ละสังกัด  เพิ่มล่าสุด | ร้อยละ | N/A | N/A | ๕๐ | ๕๐ | ๕๐ | ๕๐ | ๕๐ | * คณะครุศาสตร์และคณะร่วมผลิต |
| ๖ | ร้อยละครูและบุคลากรทางการศึกษาในโรงเรียนสาธิตที่ได้รับการพัฒนา  เพิ่มล่าสุด | ร้อยละ | N/A | N/A | ๘๐ | ๘๐ | ๘๐ | ๘๐ | ๘๐ | * โรงเรียนสาธิต * คณะครุศาสตร์และคณะร่วมผลิต |
| ๗ | ร้อยละของนักเรียนในโรงเรียนสาธิตมหาวิทยาลัยราชภัฏบ้านสมเด็จเจ้าพระยาระดับชั้นประถมศึกษาปีที่ ๖ ชั้นมัธยมศึกษาปีที่ ๓ และชั้นมัธยมศึกษาปีที่ ๖ ที่มีคะแนนผลการทดสอบทางการศึกษาระดับชาติ ขั้นพื้นฐาน (O-NET) แต่ละวิชา สูงกว่าคะแนนเฉลี่ยระดับประเทศ  เพิ่มล่าสุด | ร้อยละ | ๗๗.๓๗ | ๗๕ | ๗๘ | ๗๘ | ๗๘ | ๗๘ | ๗๘ | * โรงเรียนสาธิต * --เพิ่มล่าสุด-- |

**โครงการในยุทธศาสตร์ที่ ๑**

* **โครงการหลัก**
* โครงการส่งเสริมความรักความสามัคคี ความมีระเบียบวินัยเข้าใจสิทธิ หน้าที่ของตนเองและผู้อื่น
* โครงการพัฒนาคุณภาพชีวิตและยกระดับรายได้ให้กับคนในชุมชนฐานราก
* โครงการพัฒนาผลิตภัณฑ์ชุมชนท้องถิ่น
* โครงการพัฒนาข้อมูลขนาดใหญ่เพื่อพัฒนาท้องถิ่น
* โครงการส่งเสริมและสืบสานตามแนวพระราชดำริเพื่อสร้างความเข้มแข็งและยั่งยืนแก่ชุมชนและท้องถิ่น
* โครงการทำนุบำรุงศิลปวัฒนธรรม เพื่อพัฒนาชุมชนท้องถิ่น
* โครงการพัฒนาศักยภาพและสร้างเครือข่ายความร่วมมือของครูและบุคลากรทางการศึกษา
* **โครงการรอง**
* โครงการส่งเสริมการสร้างมูลค่าเพิ่มผลิตภัณฑ์ชุมชนท้องถิ่น
* โครงการพัฒนาศักยภาพเศรษฐกิจให้กับชุมชน สถานประกอบการ
* โครงการส่งเสริมและพัฒนาวิสาหกิจชุมชนผู้ประกอบการใหม่
* โครงการกฎหมายควรรู้สู่ประชาชน
* โครงการอนุรักษ์ฟื้นฟูทรัพยากรธรรมชาติ สิ่งแวดล้อม ท้องถิ่น และชุมชน
* โครงการบริหารจัดการการใช้ทรัพยากรธรรมชาติของชุมชนท้องถิ่นอย่างยั่งยืน
* โครงการพัฒนาสิ่งแวดล้อมด้วยการบูรณาการแหล่งเรียนรู้ทางด้านวัฒนธรรมกับชุมชนท้องถิ่น
* โครงการส่งเสริมพัฒนาคุณภาพชีวิตประชาชาน และผู้สูงอายุในการดูแลสุขภาพกายใจ
* โครงการส่งเสริมองค์ความรู้ด้านศิลปะและวัฒนธรรม เพื่ออนุรักษ์ เผยแพร่ และทำนุบำรุงศิลปวัฒนธรรม  
  ให้แก่ชุมชนท้องถิ่น
* โครงการพัฒนาศิลปวัฒนธรรมไทย ศิลปวัฒนธรรมร่วมสมัยและงานสร้างสรรค์สู่การยอมรับระดับชาติ  
  และนานาชาติ
* โครงการส่งเสริมและสืบสานโครงการตามแนวพระราชดำริเพื่อสร้างความเข้มแข็งและยั่งยืนแก่ชุมชน  
  และท้องถิ่น
* โครงการศิลปกรรมบำบัด
* โครงการบูรณาการศาสตร์ดนตรีเพื่อชุมชน
* โครงการส่งสริมเอกลักษณ์ศิลปวัฒนธรรมไทย เพื่อสร้างมูลค่าทางวัฒนธรรมสู่ชุมชน
* โครงการส่งเสริมความรักสามัคคี ความมีระเบียบวินัยเข้าใจสิทธิหน้าที่ของตนเองและผู้อื่น
* โครงการบูรณาการพันธกิจสัมพันธ์เพื่อพัฒนาคุณภาพชีวิต และยกระดับรายได้ของประชาชนในท้องถิ่น
* โครงการส่งเสริมความรัก ความสามัคคี ความเข้าใจในสิทธิหน้าที่ของตนเองและผู้อื่นภายใต้พื้นฐานของสังคมประชาธิปไตยอันมีพระมหากษัตริย์เป็นประมุข
* โครงการพัฒนาผลิตภัณฑ์ของผู้ประกอบการในจังหวัดสมุทรสาคร
* โครงการมนุษยศาสตร์และสังคมศาสตร์บริการวิชาการเพื่อยกระดับระบบคุณภาพชีวิตชุมชน : ส่งเสริมแหล่งท่องเที่ยวชุมชน และการพัฒนาบรรจุภัณฑ์ต้นแบบ ผลิตภัณฑ์สินค้าท้องถิ่น ครั้งที่ ๒
* โครงการต้นแบบการสร้างมูลค่าเพิ่มธุรกิจชุมชน
* โครงการชุมชนต้นแบบการเลี้ยงผึ้งเพื่อการค้าแบบครบวงจร
* โครงการการพัฒนานวัตกรรมจากสมุนไพรไทยที่ได้จาก อ.อู่ทอง จ.สุพรรณบุรี ประจำปีงบประมาณ   
  พ.ศ. ๒๕๖๔ ภายใต้การขับเคลื่อนของหน่วยส่งเสริมการวิจัยและนวัตกรรมเข้าสู่เชิงพาณิชย์
* โครงการเครือข่ายโรงเรียนต้นแบบการจัดการขยะชุมชน ตามพระบรมราโชบายด้านการศึกษา~~ในหลวง~~ของรัชกาลที่ ๑๐ ~~เพื่อลดสภาวะโลกร้อน~~
* โครงการการยกระดับกลุ่มวิสาหกิจชุมชนเกษตรอินทรีย์ด้วยชีวภัณฑ์จุลินทรีย์เพื่อลดต้นทุนและเพิ่มผลผลิต
* โครงการเทคนิคการแพทย์เพื่อสุขภาพในชุมชน จ. สมุทรสาคร
* โครงการการส่งเสริมความปลอดภัยในบ้านพักอาศัยของผู้สูงอายุด้วยการประเมินความปลอดภัยแบบ  
  มีส่วนร่วมและบูรณาการการประยุกต์ใช้ห้องปฏิบัติการทางสังคม (Social Laboratory) ตำบลดอนไก่ดี อำเภอกระทุ่มแบน จังหวัดสมุทรสาคร
* โครงการวิจัย และนวัตกรรมสู่ผู้ประกอบการเพื่อการพัฒนาเศรษฐกิจชุมชนที่ยั่งยืน
* โครงการการสร้างสรรค์นวัตกรรมการผลิตชุมชนเพื่อยกระดับมาตรฐานการผลิตอาหารทะเลแปรรูปสำหรับพื้นที่จังหวัดสมุทรสาคร
* โครงการวิศวกรรมเพื่อการพัฒนาคุณภาพชีวิต ผลิตภัณฑ์และยกระดับรายได้ของชุมชนฐานราก
* โครงการบูรณาการถ่ายทอดความรู้ดูแลสุขภาพผู้สูงอายุด้วยการแพทย์แผนไทยและศาสตร์ประยุกต์  
  ที่เหมาะสม ให้กับแพทย์แผนไทยรุ่นใหม่ อาสาสมัครประจำชุมชนและผู้สูงอายุ ตำบลดอนไก่ดี อำเภอกระทุ่มแบน จังหวัดสมุทรสาคร
* โครงการการอบรมเชิงปฏิบัติการการพัฒนาศักยภาพขยายเครือข่ายชุมชน และยกระดับชุมชน  
  ให้ผ่านมาตรฐานผลิตภัณฑ์ เพิ่มศักยภาพทางการตลาด และขยายช่องทางการประชาสัมพันธ์ ตามแนวทาง  
  การดำเนินงานเพื่อสร้างความเข้มแข็งทางเศรษฐกิจและการแข่งขันได้อย่างยั่งยืน
* โครงการยกระดับคุณภาพผลิตภัณฑ์และบรรจุภัณฑ์ชุมชนท้องถิ่นด้วยอัตลักษณ์และทุนทางวัฒนธรรมฝั่งธนบุรี
* โครงการชุมชนน้ำใส อาหารปลอดภัย ผลิตภัณฑ์ภูมิปัญญา และพัฒนาแหล่งท่องเที่ยวใหม่ฝั่งธนบุรี
* โครงการส่งเสริมสุขภาพกายใจและความรู้ความสามารถในการทำงานและการเป็นผู้สูงอายุที่มีพลัง
* โครงการการพัฒนาระบบข้อมูลตำบลในจังหวัด
* โครงการพัฒนาศักยภาพวิสาหกิจชุมชน และวิสาหกิจเริ่มต้น (Startup) ด้วยงานวิจัยและนวัตกรรม ศตวรรษที่ ๒๑
* โครงการการยกระดับคุณภาพการเรียนรู้ ด้านการอ่าน การเขียน และการคิดวิเคราะห์ของนักเรียนในระดับการศึกษาขั้นพื้นฐาน
* โครงการพัฒนาคุณภาพการศึกษาและการพัฒนาท้องถิ่น โดยมีสถาบันอุดมศึกษาเป็นพี่เลี้ยง
* โครงการพัฒนาครูเพื่อพัฒนาผู้เรียนในศตวรรษที่ ๒๑
* ~~โครงการส่งเสริมเศรษฐกิจเชิงสร้างสรรค์และสร้างมูลค่าเพิ่มด้วยทุนทางวัฒนธรรม~~
* ~~โครงการส่งเสริมคุณธรรม จริยธรรมและอัตลักษณ์ความเป็นไทย~~

***รายละเอียดตัวชี้วัดตามแผนยุทธศาสตร์มหาวิทยาลัย***

**ยุทธศาสตร์ที่ ๑ : การบูรณาการพันธกิจสัมพันธ์เพื่อยกระดับการพัฒนาท้องถิ่น**

**กลยุทธ์ที่ ๑ บูรณาการพันธกิจสัมพันธ์ในพื้นที่รับผิดชอบ เพื่อสร้างองค์ความรู้ที่ใช้พัฒนาชุมชนท้องถิ่น**

**ตัวชี้วัด**

1. มีฐานข้อมูลของพื้นที่บริการ (ศักยภาพ สภาพปัญหา และความต้องการที่แท้จริงของชุมชน)   
   เพื่อใช้ในการวิเคราะห์ ประเมิน และวางแผนพัฒนาเชิงพื้นที่ ตามศักยภาพของมหาวิทยาลัย
2. ~~จำนวนหมู่บ้าน ชุมชน โรงเรียนที่มหาวิทยาลัยดำเนินโครงการจากผลการวางแผนพัฒนา  
   เชิงพื้นที่~~ จำนวนหมู่บ้าน ชุมชน ที่มหาวิทยาลัยดำเนินโครงการจากผลการวางแผนพัฒนาเชิงพื้นที่
3. จำนวนโรงเรียนที่มหาวิทยาลัยดำเนินโครงการจากผลการวางแผนพัฒนาเชิงพื้นที่
4. ร้อยละสะสมของจำนวนหมู่บ้าน ชุมชน โรงเรียน ที่มหาวิทยาลัยดำเนินโครงการพัฒนา เปรียบเทียบกับจำนวนหมู่บ้านชุมชน โรงเรียน ทั้งหมดในพื้นที่บริการ
5. จำนวนโครงการพัฒนาท้องถิ่น และจำนวนโครงการพัฒนาท้องถิ่นสะสมของมหาวิทยาลัย
6. จำนวนภาคีเครือข่ายทั้งภาครัฐ ภาคเอกชน และภาคประชาสังคมที่ร่วมมือกับมหาวิทยาลัย ดำเนินโครงการพัฒนาท้องถิ่นในพื้นที่บริการ
7. อัตราการเพิ่มขึ้นของรายได้ครัวเรือนที่เข้าร่วมโครงการ
8. จำนวนโครงการที่นำความรู้และประสบการณ์จากการให้บริการวิชาการมาใช้ในการพัฒนา  
   การเรียนการสอนหรือการวิจัย
9. จำนวนผู้เข้าร่วมโครงการที่ได้รับการเสริมสร้างความเป็นพลเมืองดี
10. จำนวนวิสาหกิจชุมชน ผู้ประกอบการใหม่ในพื้นที่บริการของมหาวิทยาลัยที่ประสบความสำเร็จ จากการสนับสนุนองค์ความรู้จาก มหาวิทยาลัย
11. จำนวนงานวิจัย นวัตกรรม ผลงานสร้างสรรค์ที่นำมาใช้ประโยชน์ในชุมชนและท้องถิ่น
12. จำนวนหลักสูตรฝึกอบรมระยะสั้นที่ก่อให้เกิดรายได้

มีรายละเอียด ดังนี้

**ตัวชี้วัดที่ ๑ มีฐานข้อมูลของพื้นที่บริการ (ศักยภาพ สภาพปัญหา และความต้องการที่แท้จริงของชุมชน)   
เพื่อใช้ ในการวิเคราะห์ ประเมิน และวางแผนพัฒนาเชิงพื้นที่ ตามศักยภาพของมหาวิทยาลัย**

**คำอธิบายตัวชี้วัด**

ฐานข้อมูล คือ สารสนเทศที่เป็นข้อมูลข้อเท็จจริง ทางด้านเศรษฐกิจ สังคม สิ่งแวดล้อม การศึกษา และศิลปวัฒนธรรม ของชุมชน หมู่บ้าน โรงเรียน ในพื้นที่ให้บริการของมหาวิทยาลัย ที่เป็น ข้อมูลทั่วไป สภาพปัญหา ศักยภาพ ทั้งในรูปแบบไฟล์เอกสาร ดิจิทัล หรือรูปแบบอื่นๆ เพื่อนำมาใช้ในการวิเคราะห์ ในการวางแผน และดำเนินการจัดทำโครงการของมหาวิทยาลัย เพื่อการส่งเสริมคุณภาพเศรษฐกิจ สังคม สิ่งแวดล้อม การศึกษา ศิลปวัฒนธรรม และคุณภาพชีวิต

**เกณฑ์การประเมิน**

จำนวนฐานข้อมูลท้องถิ่น พื้นที่ให้บริการ

**~~ตัวชี้วัดที่ ๒ จำนวนหมู่บ้าน ชุมชน โรงเรียนที่มหาวิทยาลัยดำเนินโครงการจากผลการวางแผนพัฒนาเชิงพื้นที่~~**

**~~คำอธิบายตัวชี้วัด~~**

~~จำนวนหมู่บ้าน ชุมชน และโรงเรียน ในพื้นที่รับผิดชอบในการให้บริการของมหาวิทยาลัย เพื่อจัดทำโครงการเพื่อเสริมสร้างความเข้มแข็งของหมู่บ้าน ชุมชน โรงเรียน ที่มีการถ่ายทอดองค์ความรู้ที่สอดคล้องกับ พระราชดำริ  
ในการพัฒนาคุณภาพชีวิต กิจกรรมสัมพันธ์ บริการวิชาการ วิจัย และการพัฒนาชุมชน ให้แก่ นักเรียน เยาวชน ผู้สูงวัย หรือประชาชน ให้เกิดผลการเปลี่ยนแปลงในทางที่ดีขึ้นแก่หมู่บ้าน ชุมชน โรงเรียนต่างๆ ให้สามารถพึ่งพาตนเองได้ ตามศักยภาพของตนเอง~~

**~~เกณฑ์การประเมิน~~**

~~จำนวนหมู่บ้าน ชุมชน โรงเรียน~~

**ตัวชี้วัดที่ ๒ จำนวนหมู่บ้าน ชุมชน ที่มหาวิทยาลัยดำเนินโครงการจากผลการวางแผนพัฒนาเชิงพื้นที่**

**คำอธิบายตัวชี้วัด**

จำนวนหมู่บ้าน และชุมชนในพื้นที่รับผิดชอบในการให้บริการของมหาวิทยาลัย เพื่อจัดทำโครงการเพื่อเสริมสร้างความเข้มแข็งของหมู่บ้าน ชุมชน ที่มีการถ่ายทอดองค์ความรู้ที่สอดคล้องกับ พระราชดำริ  
ในการพัฒนาคุณภาพชีวิต กิจกรรมสัมพันธ์ บริการวิชาการ วิจัย และการพัฒนาชุมชน ให้แก่ เยาวชน ผู้สูงวัย หรือประชาชน ให้เกิดผลการเปลี่ยนแปลงในทางที่ดีขึ้นแก่หมู่บ้าน ชุมชนต่างๆ ให้สามารถพึ่งพาตนเองได้ ตามศักยภาพของตนเอง

**เกณฑ์การประเมิน**

จำนวนหมู่บ้าน ชุมชน

**ตัวชี้วัดที่ ๓ จำนวนโรงเรียนที่มหาวิทยาลัยดำเนินโครงการจากผลการวางแผนพัฒนาเชิงพื้นที่**

**คำอธิบายตัวชี้วัด**

จำนวนโรงเรียนในพื้นที่รับผิดชอบในการให้บริการของมหาวิทยาลัย เพื่อจัดทำโครงการเพื่อเสริมสร้าง  
ความเข้มแข็งของโรงเรียน ที่มีการถ่ายทอดองค์ความรู้ที่สอดคล้องกับ พระราชดำริในการพัฒนาคุณภาพชีวิต   
กิจกรรมสัมพันธ์ บริการวิชาการ วิจัย และการพัฒนาชุมชน ให้แก่ นักเรียน เยาวชน ให้เกิดผลการเปลี่ยนแปลง  
ในทางที่ดีขึ้นแก่โรงเรียนต่างๆ ให้สามารถพึ่งพาตนเองได้ ตามศักยภาพของตนเอง

**เกณฑ์การประเมิน**

จำนวนโรงเรียน

**ตัวชี้วัดที่ ๔ ร้อยละสะสมของจำนวนหมู่บ้าน ชุมชน โรงเรียน ที่มหาวิทยาลัยดำเนินโครงการพัฒนา เปรียบเทียบกับจำนวนหมู่บ้าน ชุมชน โรงเรียน ทั้งหมดในพื้นที่บริการ**

**คำอธิบายตัวชี้วัด**

ร้อยละสะสมของจำนวนหมู่บ้าน ชุมชน โรงเรียนที่มหาวิทยาลัยดำเนินโครงการ หมายถึง หมู่บ้าน ชุมชน โรงเรียน ที่เป็นกลุ่มเป้าหมายตามแผนการพัฒนาเชิงพื้นที่ กำหนดในแผนการปฏิบัติงานประจำปี และได้ดำเนินโครงการอย่างเป็นรูปธรรมไม่ว่าจะเป็นรูปแบบกิจกรรมสัมพันธ์ บริการวิชาการ วิจัย หรือลักษณะอื่นๆ ส่งผล  
ต่อการพัฒนาชุมชนท้องถิ่น โดยอาจเป็นพื้นที่เดิมที่มีการดำเนินการต่อเนื่องหรือพื้นที่ใหม่ ทั้งนี้นับจำนวนหมู่บ้าน ชุมชน โรงเรียน ที่มีการดำเนินโครงการตั้งแต่ปี พ.ศ. ๒๕๖๐ จนถึงปีปัจจุบัน

จำนวนหมู่บ้าน ชุมชน โรงเรียนที่ได้ดำเนินการต่อเนื่องไม่นับซ้ำ โดยคำนวณเป็นร้อยละเปรียบเทียบ  
กับจำนวนหมู่บ้าน ชุมชน โรงเรียนในพื้นที่ที่กำหนด

**สูตรการคำนวณ :**

|  |  |  |  |
| --- | --- | --- | --- |
| ร้อยละสะสมฯ | = | (จำนวนหมู่บ้าน ชุมชน โรงเรียนปีที่ ๑ + จำนวนหมู่บ้าน ชุมชน โรงเรียนปีที่ ๒ + จำนวนหมู่บ้าน ชุมชน โรงเรียนปีที่ n) | × ๑๐๐ |
| จำนวนหมู่บ้าน ชุมชน โรงเรียนทั้งหมดในพื้นที่บริการ  ของมหาวิทยาลัย |

**เกณฑ์การประเมิน**

ร้อยละสะสมของจำนวนหมู่บ้าน ชุมชน โรงเรียนทั้งหมดในพื้นที่บริการ

**ตัวชี้วัดที่ ๕ จำนวนโครงการพัฒนาท้องถิ่น และจำนวนโครงการพัฒนาท้องถิ่นสะสมของมหาวิทยาลัย**

**คำอธิบายตัวชี้วัด**

จำนวนโครงการพัฒนาท้องถิ่นของมหาวิทยาลัย หมายถึง โครงการตามแผนการพัฒนาในพื้นที่บริการ  
ของมหาวิทยาลัย จำแนกตามเป้าหมายของโครงการพัฒนา ๔ ด้าน คือ ด้านเศรษฐกิจ ด้านสังคม ด้านสิ่งแวดล้อม และด้านการศึกษาในปีที่พิจารณา

จำนวนโครงการพัฒนาท้องถิ่นสะสมของมหาวิทยาลัย หมายถึง โครงการตามแผนการพัฒนาในพื้นที่บริการของมหาวิทยาลัย จำแนกตามเป้าหมายของโครงการพัฒนา ๔ ด้าน คือ ด้านเศรษฐกิจ ด้านสังคม ด้านสิ่งแวดล้อม และด้านการศึกษาตั้งแต่ปี พ.ศ. ๒๕๖๐ จนถึงปัจจุบัน

**เกณฑ์การประเมิน**

จำนวนโครงการพัฒนาท้องถิ่น

**ตัวชี้วัดที่ ๖ จำนวนภาคีเครือข่ายทั้งภาครัฐ ภาคเอกชน และภาคประชาสังคมที่ร่วมมือกับมหาวิทยาลัย   
ดำเนินโครงการพัฒนาท้องถิ่นในพื้นที่บริการ**

**คำอธิบายตัวชี้วัด**

ภาคีเครือข่าย หมายถึง เครือข่ายความร่วมมือ ภาครัฐ ภาคเอกชน ภาคประชาสังคม หรือกลุ่มองค์กรต่างๆ ที่เข้าร่วมในการดำเนินโครงการ พัฒนาท้องถิ่นกับมหาวิทยาลัย หรือมหาวิทยาลัยเข้าร่วมในการดำเนินโครงการพัฒนาท้องถิ่นกับภาคีนั้นๆ โดยลักษณะความร่วมมืออย่างเป็นทางการ มีบันทึกข้อตกลงความร่วมมือ (MOU) และ  
มีการดำเนินกิจกรรมตาม MOU ในปีนั้นๆ การเข้าร่วมเป็นคณะทำงาน คณะกรรมการในการดำเนินโครงการ พัฒนาท้องถิ่นร่วมกัน การร่วมมืออย่างไม่เป็นทางการ หรือการมีส่วนร่วมในลักษณะอื่นๆ ที่มีข้อมูลเชิงประจักษ์เป็นรูปธรรม

โดยในการร่วมกันในการดำเนินโครงการ เช่น บันทึกตกลงความร่วมมือ การแต่งตั้งคณะกรรมการ การจัดสรรงบประมาณ การกำหนดหน้าที่ ความรับผิดชอบ ในการดำเนินโครงการหรือข้อมูลอื่นๆ ทั้งนี้ไม่นับในกรณีเข้าร่วมโครงการในฐานะผู้รับเชิญหรือแขกในกิจกรรม

**เกณฑ์การประเมิน**

จำนวนภาคีเครือข่ายความร่วมมือ ภาครัฐ ภาคเอกชน ภาคประชาสังคม หรือกลุ่มองค์กรต่างๆ

**ตัวชี้วัดที่ ๗ อัตราการเพิ่มขึ้นของรายได้ครัวเรือนที่เข้าร่วมโครงการ**

ฃ

**คำอธิบายตัวชี้วัด**

การสนับสนุนการดำเนินภารกิจพื้นฐานของชุมชน เพื่อให้ครัวเรือนมีคุณภาพชีวิตที่ดี มีรายได้สูงขึ้น หลุดพ้นจากกับดักความยากจนโดยมหาวิทยาลัยส่งเสริมให้บริการ และถ่ายทอดองค์ความรู้ทางวิชาการ และหลักปรัชญา  
ของเศรษฐกิจพอเพียงที่เหมาะสมกับชุมชนหรือหมู่บ้าน เพื่อการพัฒนาท้องถิ่น สร้างรายได้ และการมีงานทำ

โดยดำเนินการในรูปของกลุ่มอาชีพ และกลุ่มวิสาหกิจชุมชน ส่งเสริมการพัฒนาศักยภาพการผลิต ภาคการเกษตร การสนับสนุนการสร้างรายได้จากการท่องเที่ยวและบริการ เช่น ประวัติศาสตร์ วัฒนธรรม ประเพณีท้องถิ่น การยกระดับผลิตภาพแรงงาน เพื่อให้ชุมชน หมู่บ้านสามารถพัฒนาตนเองได้อย่างต่อเนื่องและยั่งยืน

รายได้ต่อครัวเรือน (Household Income) หมายถึง เงินหรือสิ่งของที่สมาชิกในครอบครัวได้มาจาก  
การทำงาน (ค่าจ้าง เงินเดือน กำไรสุทธิจากการเกษตร กำไรสุทธิจากการทำธุรกิจ ฯลฯ) หรือการผลิตได้เอง หรือจากทรัพย์สิน หรือได้รับการช่วยเหลือจากผู้อื่น

**สูตรการคำนวณ :**

|  |  |  |  |
| --- | --- | --- | --- |
| ร้อยละของรายได้ครัวเรือน  ที่เข้าร่วมโครงการ  เพิ่มขึ้นต่อปี | = | รายได้หลังจากเข้าร่วมโครงการต่อปี - รายได้ก่อนเข้าร่วมโครงการต่อปี | × ๑๐๐ |
| รายได้ทั้งหมดของปีที่ผ่านมา |

**เกณฑ์การประเมิน**

ร้อยละอัตราการเพิ่มขึ้นของรายได้ครัวเรือน

**ตัวชี้วัดที่ ๘ จำนวนโครงการที่นำความรู้และประสบการณ์จากการให้บริการวิชาการมาใช้ในการพัฒนาการเรียน   
 การสอนหรือการวิจัย**

**คำอธิบายตัวชี้วัด**

การให้บริการวิชาการ หมายถึง การนำความรู้และประสบการณ์ มาใช้ในการพัฒนาหรือบูรณาการ  
เข้ากับการเรียนการสอน การวิจัย อาทิ บทความ ตำรา หนังสือ รายวิชาหรือหลักสูตร เป็นต้น จากสถานศึกษาระดับอุดมศึกษา หน่วยงาน ซึ่งอยู่ในฐานะที่เป็นที่พึ่งของชุมชนหรือสังคม ที่เป็นแหล่งอ้างอิงทางวิชาการ   
หรือทำหน้าที่ใดๆ ที่มีผลต่อการพัฒนาชุมชนในด้านวิชาการหรือพัฒนาความรู้ ตลอดจนความเข้มแข็งของประเทศชาติ  
และนานาชาติ ที่เป็นการให้บริการวิชาการแบบมีค่าตอบแทนและบริการวิชาการแบบให้เปล่า

การประเมินตัวชี้วัดนี้ต้องมีการดำเนินโครงที่มีการนำความรู้และประสบการณ์จากการให้บริการมาพัฒนา  
ในประเด็นดังต่อไปนี้ ๑) การพัฒนาการเรียนการสอน ๒) การพัฒนาการวิจัย โดยในแต่ละโครงการไม่จำเป็นต้องมี  
ทั้งสองประเภท และใช้ผลจากการพัฒนาการเรียนการสอนหรือการวิจัยที่เสร็จสิ้นในปีที่ประเมิน

**เกณฑ์การประเมิน**

จำนวนโครงการที่นำความรู้และประสบการณ์จากการให้บริการวิชาการมาใช้ในการพัฒนาการเรียนการสอนและการวิจัย

**ตัวชี้วัดที่ ๙ จำนวนผู้เข้าร่วมโครงการที่ได้รับการเสริมสร้างความเป็นพลเมืองดี**

**คำอธิบายตัวชี้วัด**

ความเป็นพลเมืองดี หมายถึง การปฏิบัติตนเป็นพลเมืองดีตามพระบรมราโชบายด้านการศึกษา  
ของรัชกาลที่ ๑๐ โดยการศึกษาต้องมุ่งสร้างพื้นฐานให้แก่ผู้เรียน ๔ ด้าน คือ ๑. มีทัศนคติที่ถูกต้องต่อบ้านเมือง  
๒. มีพื้นฐานชีวิตที่มั่นคง – มีคุณธรรม ๓. มีงานทำ-มีอาชีพ ๔. เป็นพลเมืองดี

โดยสถาบันการศึกษาจะต้องส่งเสริมให้ทุกคนมีโอกาสทำหน้าที่เป็นพลเมืองดี คือ “เห็นอะไรที่จะทำ  
เพื่อบ้านเมืองได้ก็ต้องทำ” เช่น งานอาสาสมัคร งานบำเพ็ญประโยชน์ งานสาธารณกุศล ให้ทำด้วยความมีน้ำใจ   
และความเอื้ออาทร

**เกณฑ์การประเมิน**

จำนวนผู้เข้าร่วมโครงการที่ได้รับการเสริมสร้างความเป็นพลเมืองดี

**ตัวชี้วัดที่ ๑๐ จำนวนวิสาหกิจชุมชน ผู้ประกอบการใหม่ในพื้นที่บริการของมหาวิทยาลัยที่ประสบความสำเร็จ   
 จากการสนับสนุนองค์ความรู้จากมหาวิทยาลัย**

**คำอธิบายตัวชี้วัด**

เพื่อให้วิสาหกิจชุมชน คือ กลุ่มคนในพื้นที่บริการของมหาวิทยาลัยที่รวมตัวกันเพื่อประกอบกิจการ   
โดยมีวัตถุประสงค์ในการจัดตั้งอย่างชัดเจนที่ได้รับองค์ความรู้จากมหาวิทยาลัย และผู้ประกอบการใหม่ บุคคลหรือนิติบุคคล ที่ประกอบการในพื้นที่บริการของมหาวิทยาลัยโดยเป็นการประกอบธุรกิจ บริการใหม่ มีวัตถุประสงค์  
ของการจัดตั้งธุรกิจอย่างชัดเจน ในพื้นที่บริการของมหาวิทยาลัยที่ได้รับองค์ความรู้เพื่อการพัฒนาจากมหาวิทยาลัย สามารถดำเนินการบรรลุตามวัตถุประสงค์ของการจัดตั้ง หรือมีความก้าวหน้าในการดำเนินการ ในด้านรายได้   
ผลประกอบการ ด้านการตลาด ด้านภาพลักษณ์ หรืออื่นๆ ส่งผลให้เกิดอาชีพ รายได้ หรือยกระดับเศรษฐกิจในชุมชนท้องถิ่น

**เกณฑ์การประเมิน**

จำนวนวิสาหกิจชุมชน หรือผู้ประกอบการใหม่

**ตัวชี้วัดที่ ๑๑ จำนวนงานวิจัย นวัตกรรม ผลงานสร้างสรรค์ ที่นำมาใช้ประโยชน์ในชุมชนและท้องถิ่น**

**คำอธิบายตัวชี้วัด**

การวิจัยเป็นพันธกิจหนึ่งที่สำคัญของสถาบันอุดมศึกษา หน่วยงานการดำเนินการตามพันธกิจ  
อย่างมีประสิทธิภาพและประสบความสำเร็จนั้น สามารถพิจารณาได้จากผลงานงานวิจัย นวัตกรรม ผลงานสร้างสรรค์  
ที่มีคุณภาพและมีประโยชน์สู่การนำไปใช้จากการเปรียบเทียบจำนวนงานวิจัยหรืองานสร้างสรรค์ของอาจารย์ประจำและนักวิจัย ที่จะนำไปใช้ประโยชน์ในการแก้ไขปัญหาตามวัตถุประสงค์ที่ระบุไว้ในโครงการวิจัยและรายงานการวิจัยโดยได้รับการรับรองการใช้ประโยชน์จากหน่วยงานที่เกี่ยวข้องกับจำนวนอาจารย์ประจำและนักวิจัย

งานวิจัย นวัตกรรม ผลงานสร้างสรรค์ที่นำไปใช้ประโยชน์ หมายถึง งานวิจัย นวัตกรรม ผลงานสร้างสรรค์ ที่ได้นำไปใช้ประโยชน์ตามวัตถุประสงค์ที่ระบุไว้ในโครงการวิจัยและรายงานวิจัยอย่างถูกต้องสามารถนำไปสู่  
การแก้ปัญหาได้อย่างเป็นรูปธรรม มีความคิดริเริ่มสร้างสรรค์ในการประยุกต์ใช้กับกลุ่มเป้าหมายโดยมีหลักฐานปรากฏชัดเจนถึงการนำไปใช้จนก่อให้เกิดประโยชน์ได้จริงอย่างชัดเจน ตามวัตถุประสงค์และ/หรือได้รับการรับรอง  
การใช้ประโยชน์จากหน่วยงานที่เกี่ยวข้องโดยมีหลักฐานเชิงประจักษ์หรือการรับรอง การตรวจรับงานโดยหน่วยงานภายนอกสถานศึกษา

ประเภทของการใช้ประโยชน์จากงานวิจัย นวัตกรรม ผลงานสร้างสรรค์ที่สามารถนำไปสู่การแก้ปัญหาได้อย่างเป็นรูปประธรรม มีดังนี้

๑. การใช้ประโยชน์เชิงสาธารณะ เช่น ผลงานวิจัย นวัตกรรม ผลงานสร้างสรรค์ที่นำไปใช้ประโยชน์  
แก่สาธารณชนในเรื่องต่างๆ ที่ทำให้คุณภาพชีวิตและเศรษฐกิจของประชาชนดีขึ้น ได้แก่ การใช้ประโยชน์  
ด้านสาธารณสุข ด้านการบริหารจัดการสำหรับวิสาหกิจขนาดกลางและขนาดย่อม (SME) ด้านการส่งเสริมประชาธิปไตยภาคประชาชน ด้านศิลปะและวัฒนธรรม ด้านวิถีชีวิตตามหลักปรัชญาเศรษฐกิจพอเพียง เป็นต้น

๒. การใช้ประโยชน์ในเชิงนโยบาย เช่น ใช้ประโยชน์จากผลงานวิจัยเชิงนโยบายในการนำไปประกอบเป็นข้อมูลการประกาศใช้กฎหมาย หรือกำหนดมาตรการ กฎเกณฑ์ต่างๆ โดยองค์กร หรือหน่วยงานภาครัฐและเอกชน เป็นต้น

๓. การใช้ประโยชน์ในเชิงพาณิชย์ เช่น งานวิจัย นวัตกรรม ผลงานสร้างสรรค์ที่นำไปสู่การพัฒนาสิ่งประดิษฐ์ หรือผลิตภัณฑ์ซึ่งก่อให้เกิดรายได้ หรือนำไปสู่การเพิ่มประสิทธิภาพการผลิต เป็นต้น

๔. การใช้ประโยชน์ทางอ้อมของงานสร้างสรรค์ ซึ่งเป็นการสร้างคุณค่าทางจิตใจ ยกระดับจิตใจก่อให้เกิดสุนทรียภาพ สร้างความสุข เช่น งานศิลปะที่นำไปใช้ในโรงพยาบาลซึ่งได้มีการศึกษาและประเมินไว้

หน่วยงานที่เกี่ยวข้องในการรับรองการนำงานวิจัย นวัตกรรม ผลงานสร้างสรรค์ไปใช้ประโยชน์ หมายถึงหน่วยงานหรือองค์กรหรือชุมชนภายนอกสถานศึกษาระดับอุดมศึกษา ที่มีการนำงานวิจัย นวัตกรรม ผลงานสร้างสรรค์ของสถานศึกษาระดับอุดมศึกษาไปใช้ก่อให้เกิดประโยชน์ โดยมีหลักฐานเชิงประจักษ์หรือการรับรอง การตรวจรับงานโดยหน่วยงานภายนอกสถานศึกษา

การนับจำนวนผลงานวิจัย นวัตกรรม ผลงานสร้างสรรค์ที่นำไปใช้ประโยชน์ ให้นับจากวันที่นำผลงานวิจัย นวัตกรรม ผลงานสร้างสรรค์มาใช้ และเกิดผลชัดเจนโดยที่ผลงานวิจัย นวัตกรรม ผลงานสร้างสรรค์จะดำเนินการ  
ในช่วงเวลาใดก็ได้ ช่วงเวลาที่ใช้จะเป็นไปตามปีปฏิทิน หรือปีงบประมาณ หรือปีการศึกษาอย่างใดอย่างหนึ่งตามระบบที่มหาวิทยาลัยจัดเก็บข้อมูลในกรณีที่งานวิจัย นวัตกรรม ผลงานสร้างสรรค์มีการนำไปใช้ประโยชน์มากกว่า ๑ ครั้ง   
ให้นับการใช้ประโยชน์ได้เพียงครั้งเดียว ยกเว้นในกรณีที่มีการนำไปใช้ประโยชน์แตกต่างกันชัดเจนตามมิติ  
ของประโยชน์ที่ไม่ซ้ำกัน

**เกณฑ์การประเมิน**

จำนวนงานวิจัย นวัตกรรม ผลงานสร้างสรรค์ที่นำไปใช้ประโยชน์ในชุมชนและท้องถิ่น

**ตัวชี้วัดที่ ๑๒ จำนวนหลักสูตรฝึกอบรมระยะสั้นที่ทำให้เกิดรายได้**

**คำอธิบายตัวชี้วัด**

หลักสูตรฝึกอบรมระยะสั้นที่ทำให้เกิดรายได้ หมายถึง หลักสูตรฝึกอบรมที่หน่วยงานหรือมหาวิทยาลัยพัฒนาขึ้นในรูปแบบการฝึกอบรมที่ทำให้เกิดรายได้แก่มหาวิทยาลัย ทั้งนี้หลักสูตรที่พัฒนาขึ้นจะเป็นหลักสูตรที่สร้างโอกาสทางการศึกษาระดับอุดมศึกษาและก่อให้เกิดโอกาสทางการเรียนรู้แก่ผู้ที่สนใจ เพื่อการเพิ่มคุณค่าชีวิตและอาชีพให้แก่ผู้ใฝ่หาความรู้ใหม่เพื่อพัฒนาคุณภาพชีวิตตัวเองและสังคมได้

**เกณฑ์การประเมิน**

จำนวนหลักสูตรฝึกอบรมระยะสั้นที่ทำให้เกิดรายได้

**กลยุทธ์ที่ ๒ ส่งเสริมองค์ความรู้การบริหารจัดการและการอนุรักษ์ทรัพยากรและสิ่งแวดล้อมที่เหมาะสมแก่ชุมชน**

**ตัวชี้วัด**

1. จำนวนโครงการ กิจกรรมที่ส่งเสริม หรืออนุรักษ์สิ่งแวดล้อมในชุมชนและท้องถิ่น

มีรายละเอียด ดังนี้

**ตัวชี้วัดที่ ๑ จำนวนโครงการ กิจกรรมที่ส่งเสริม หรืออนุรักษ์สิ่งแวดล้อมในชุมชนและท้องถิ่น**

**คำอธิบายตัวชี้วัด**

โครงการ กิจกรรมที่ส่งเสริมหรืออนุรักษ์สิ่งแวดล้อม คือ การส่งเสริม สนับสนุนให้ประชาชนในชุมชน   
และท้องถิ่นมีส่วนร่วมในการอนุรักษ์ทรัพยากรธรรมชาติ และสิ่งแวดล้อม ซึ่งสามารถทำได้ทุกระดับอายุ สถาบันการศึกษาจัดทำโครงการ กิจกรรม เพื่อให้ประชาชน ช่วยกันดูแลรักษาทรัพยากรธรรมชาติให้คงสภาพเดิม   
ไม่เสื่อมโทรมเพื่อประโยชน์ในการดำรงชีวิตในชุมชน และท้องถิ่นของตนเอง

**เกณฑ์การประเมิน**

จำนวนโครงการ กิจกรรมที่ส่งเสริมหรืออนุรักษ์สิ่งแวดล้อมในชุมชนและท้องถิ่น

**กลยุทธ์ที่ ๓ สร้างเครือข่ายความร่วมมือด้านบริการวิชาเพื่อการเรียนรู้และเสริมสร้างความเข้มแข็งของชุมชน**

**ตัวชี้วัด**

1. จำนวนเครือข่ายความร่วมมือกับหน่วยงานภาครัฐและเอกชน สถานประกอบการเพื่อพัฒนาชุมชน
2. ผลการสำรวจความคิดเห็นบ้านสมเด็จโพลล์ในประเด็นที่เกี่ยวข้อง

มีรายละเอียด ดังนี้

**ตัวชี้วัดที่ ๑ จำนวนเครือข่ายความร่วมมือกับหน่วยงานภาครัฐและเอกชน สถานประกอบการเพื่อพัฒนาชุมชน**

**คำอธิบายตัวชี้วัด**

จำนวนเครือข่ายหรือหน่วยงานภาครัฐและเอกชน สถานประกอบการต่างๆ ที่มีความร่วมมือด้านงานวิจัย  
การเรียนการสอน การบริการวิชาการ หรือพัฒนาโครงงาน สิ่งประดิษฐ์นวัตกรรม และงานสร้างสรรค์ กับคณะ  
หรือมหาวิทยาลัยที่มีการดำเนินกิจกรรมร่วมกันในการพัฒนาชุมชน (เครือข่าย)

เครือข่ายความร่วมมือ คือ กลุ่มของคนหรือองค์กรหรือหน่วยงานภาครัฐและเอกชน สถานประกอบการต่างๆ ที่มีความร่วมมือ ด้านงานวิจัย การเรียนการสอน การบริการวิชาการ หรือพัฒนาโครงงาน สิ่งประดิษฐ์ นวัตกรรม  
และงานสร้างสรรค์กับคณะหรือมหาวิทยาลัยที่มีการลงนาม MOU หรือการดำเนินกิจกรรมร่วมกันโดยนับเครือข่ายเป็นดังนี้

เครือข่ายที่เป็นตามกำหนดสัญญา MOU หากเป็นสัญญา MOU ต่อเนื่องมากกว่า ๑ ปีนับเป็น ๑ เครือข่ายแม้ว่าในปีปัจจุบันไม่ได้มีกิจกรรมร่วมกัน หากเป็นสัญญา MOU ปีต่อปีต้องมีกิจกรรมร่วมกันจึงจะนับเป็น ๑ เครือข่าย ส่วนการจัดกิจกรรมร่วมกันจะนับเป็นเครือข่ายได้ต่อเมื่อได้มีการที่ดำเนินการในปีการศึกษานั้นๆ

**เกณฑ์การประเมิน**

จำนวนเครือข่ายความร่วมมือ

**ตัวชี้วัดที่ ๒ ผลการสำรวจความคิดเห็นบ้านสมเด็จโพลล์ในประเด็นที่เกี่ยวข้อง**

**คำอธิบายตัวชี้วัด**

ความคิดเห็นบ้านสมเด็จโพลล์ หมายถึง ศูนย์สำรวจความคิดเห็นบ้านสมเด็จโพลล์ สถาบันวิจัยและพัฒนา มหาวิทยาลัยราชภัฏบ้านสมเด็จเจ้าพระยา ที่ทำการสำรวจความคิดเห็น พฤติกรรม และข้อเท็จจริงที่จับต้องได้ (Facts) ผ่านระเบียบวิธีวิจัยเชิงสำรวจและหลักสถิติ โดยการเก็บรวบรวมข้อมูลข่าวสาร จากประชาชนในประเด็นที่สำคัญ   
ทันต่อสภาวการณ์ในปัจจุบันและอนาคตที่สังคมกำลังให้ความสนใจในด้านมนุษยศาสตร์และสังคมศาสตร์และด้านอื่นๆ ที่เป็นประโยชน์

**เกณฑ์การประเมิน**

จำนวนผลการสำรวจความคิดเห็นบ้านสมเด็จโพลล์ในประเด็นที่เกี่ยวข้อง

**กลยุทธ์ที่ ๔ ส่งเสริมและสืบสานโครงการตามแนวพระราชดำริเพื่อสร้างความเข้มแข็งและยั่งยืนแก่ชุมชน  
และท้องถิ่น**

**ตัวชี้วัด**

1. จำนวนโครงการที่น้อมนำแนวพระราชดำริ มาบูรณาการกับการจัดการเรียนการสอน   
   หรืองานวิจัยหรืองานบริการวิชาการเพื่อการพัฒนาท้องถิ่นให้มีความเข้มแข็ง และยั่งยืน
2. จำนวนภาคีเครือข่ายที่มีการดำเนินการพัฒนาต่อยอดโครงการตามแนวพระราชดำริ

มีรายละเอียด ดังนี้

**ตัวชี้วัดที่ ๑ จำนวนโครงการที่น้อมนำแนวพระราชดำริมาบูรณาการกับการจัดการเรียนการสอน หรืองานวิจัยหรืองานบริการวิชาการเพื่อการพัฒนาท้องถิ่นให้มีความเข้มแข็ง และยั่งยืน**

**คำอธิบายตัวชี้วัด**

โครงการตามแนวพระราชดำริ เป็นโครงการที่พระบาทสมเด็จพระเจ้าอยู่หัว และพระบรมวงศานุวงศ์   
ได้ทรงเล็งเห็นสภาพความเป็นอยู่ที่ยากจนของราษฎร ปัญหาความเสื่อมโทรมของแหล่งน้ำ ที่ดินทำกิน ขาดความรู้  
ในการแก้ไขปัญหาเฉพาะหน้า จึงทรงมีพระราชดำริให้ดำเนินการพัฒนาด้านต่าง อาทิ ด้านพัฒนาแหล่งน้ำ   
ด้านสิ่งแวดล้อม ด้านการเกษตร ด้านส่งเสริมอาชีพ ด้านสวัสดิการและสังคม ด้านสาธารณสุข เป็นต้น พร้อมทั้งได้พระราชทาน แนวทางการดำเนินงานให้หน่วยงานต่างๆ นำไปวางแผนปฏิบัติงานให้ความช่วยเหลือแก้ไขปัญหา  
ให้แก่ราษฎรผู้ประสบความทุกข์ยาก ด้อยโอกาสและยากจนตามภูมิภาคต่างๆ ทั่วประเทศ โดยเน้นให้ผลการดำเนินงานตกถึงมือราษฎรโดยตรงเป็นเบื้องแรก ให้สามารถพึ่งพาตนเองได้อย่าง “พออยู่ พอกิน” และขณะเดียวกันก็เป็น  
การปูพื้นฐานไว้สำหรับ “ความกินดี อยู่ดี ในอนาคต” ด้วย ดังนั้นมหาวิทยาลัยราชภัฏในฐานะสถาบันอุดมศึกษา  
เพื่อการพัฒนาท้องถิ่นจึงควรมีพันธกิจสำคัญในการส่งเสริมและสืบสานโครงการตามแนวพระราชดำริและศาสตร์พระราชา โดยการจัดโครงการหรือกิจกรรมให้บุคลากรและนักศึกษาของมหาวิทยาลัยได้ศึกษาแนวทางตามโครงการอันเนื่องมาจากพระราชดำริ ลงพื้นที่แลกเปลี่ยนเรียนรู้ เน้นการสร้างกระบวนการเรียนรู้เพื่อให้นักศึกษาและชุมชนสามารถวิเคราะห์ปัญหา และความต้องการของชุมชน สามารถวางแผนการผลิตที่สอดคล้องกับศักยภาพของพื้นที่ และความพร้อม  
ของชุมชนท้องถิ่นได้ด้วยตนเอง โดยใช้กระบวนการแบบมีส่วนร่วมของชุมชนเป็นสำคัญ

**เกณฑ์การประเมิน**

จำนวนโครงการหรือกิจกรรมที่ส่งเสริมและสืบสานโครงการอันเนื่องมาจากพระราชดำริที่มีการบูรณาการ  
กับการจัดการเรียนการสอน หรืองานวิจัย หรืองานบริการวิชาการ เพื่อการพัฒนาท้องถิ่น

**ตัวชี้วัดที่ ๒ จำนวนภาคีเครือข่ายที่มีการดำเนินการพัฒนาต่อยอดโครงการตามแนวพระราชดำริ**

**คำอธิบายตัวชี้วัด**

ภาคีเครือข่าย คือ หน่วยงานขององค์กรในท้องถิ่น ชุมชน หน่วยงานภาครัฐ และภาคเอกชน ที่ร่วมมือกับ มหาวิทยาลัยราชภัฏบ้านสมเด็จเจ้าพระยาดำเนินโครงการตามแนวพระราชดำริเพื่อพัฒนาท้องถิ่นในในพื้นที่บริการ

**เกณฑ์การประเมิน**

จำนวนภาคีเครือข่ายทั้งองค์กรในท้องถิ่น ชุมชน หน่วยงานภาครัฐ และภาคเอกชน ที่ร่วมมือ  
กับมหาวิทยาลัยราชภัฏบ้านสมเด็จเจ้าพระยาดำเนินโครงการตามแนวพระราชดำริเพื่อพัฒนาท้องถิ่นในในพื้นที่บริการ  
ที่มีการดำเนินการพัฒนาต่อยอดโครงการตามแนวพระราชดำริ

**กลยุทธ์ที่ ๕ ~~การ~~ทำนุบำรุงศิลปะและวัฒนธรรมเพื่อพัฒนาชุมชนและท้องถิ่น**

**ตัวชี้วัด**

1. จำนวนโครงการ กิจกรรมด้านศิลปวัฒนธรรมที่เผยแพร่ แลกเปลี่ยนเรียนรู้ทั้งในและต่างประเทศ
2. จำนวนผลงานที่แสดงถึงองค์ความรู้ด้านศิลปวัฒนธรรม ศิลปวัฒนธรรมร่วมสมัยหรืองานสร้างสรรค์
3. จำนวนโครงการ กิจกรรม หรือหลักสูตรระยะสั้น ที่นำทุนทางวัฒนธรรมมาสร้างคุณค่าและมูลค่าเพื่อพัฒนาชุมชนท้องถิ่น
4. จำนวนแหล่งเรียนรู้ด้านศิลปวัฒนธรรม ประเพณี ภูมิปัญญาท้องถิ่นเพื่อเสริมสร้างคุณค่า  
   และจิตสำนึก รักษ์ท้องถิ่น

มีรายละเอียด ดังนี้

**ตัวชี้วัดที่ ๑ จำนวนโครงการ กิจกรรมด้านศิลปวัฒนธรรมที่เผยแพร่ แลกเปลี่ยนเรียนรู้ทั้งในและต่างประเทศ**

**คำอธิบายตัวชี้วัด**

ศิลปวัฒนธรรมเป็นสิ่งบ่งบอกถึงสุนทรียศาสตร์ในการดำรงชีวิตและพัฒนาทัศนคติยกระดับพื้นฐานจิตใจ ที่สูงขึ้น ถือเป็นพันธกิจหลักประการหนึ่งที่สถานศึกษาพึงตระหนักที่จะต้องให้ความสำคัญในการส่งเสริมสนับสนุนเพื่อให้สังคมในสถานศึกษาอยู่ร่วมกันอย่างมีความสุขอย่างมีคุณค่าสามารถเป็นแบบอย่างที่น่าศรัทธาและเป็นที่ยอมรับของสังคม การส่งเสริมสนับสนุนจำเป็นต้องดำเนินการอย่างมีประสิทธิภาพ โดยใช้ศาสตร์ต่างๆ ทางศิลปวัฒนธรรม นำมาเป็นเครื่องมือในการสร้างคุณค่าทางจิตใจ เพื่อพัฒนาโครงการต่างๆ ให้เป็นไปตามเป้าหมายโดยการกำหนดวัตถุประสงค์และเป้าหมายที่ชัดเจนและสามารถประเมินผลได้ มหาวิทยาลัยเป็นสถาบันอุดมศึกษาที่มีพันธกิจสำคัญประการหนึ่งคือการทำนุบำรุงศิลปะและวัฒนธรรมผ่านการจัดโครงการและกิจกรรมต่างๆ โดยเน้นการมีส่วนร่วม  
ของบุคลากร นักศึกษา และชุมชนท้องถิ่น รวมทั้งเครือข่ายวัฒนธรรมทั้งภายในประเทศและต่างประเทศ

**เกณฑ์การประเมิน**

จำนวนโครงการ กิจกรรม ด้านศิลปวัฒนธรรมที่เผยแพร่ทั้งภายในประเทศและต่างประเทศ

**ตัวชี้วัดที่ ๒ จำนวนผลงานที่แสดงถึงองค์ความรู้ด้านศิลปวัฒนธรรม ศิลปวัฒนธรรมร่วมสมัยหรืองานสร้างสรรค์**

**คำอธิบายตัวชี้วัด**

การสร้างชิ้นงานหรือผลงานที่แสดงถึงองค์ความรู้ด้านศิลปวัฒนธรรม ศิลปวัฒนธรรมร่วมสมัย   
หรืองานสร้างสรรค์ ในลักษณะบทความวิชาการ บทความวิจัย หรืองานสร้างสรรค์ในรูปแบบการแสดง สิ่งประดิษฐ์   
งานออกแบบ และผลงานอื่นๆ ที่เกี่ยวข้องกับศิลปวัฒนธรรม

**เกณฑ์การประเมิน**

จำนวนชิ้นงานหรือผลงานที่แสดงถึงองค์ความรู้ด้านศิลปวัฒนธรรม ศิลปวัฒนธรรมร่วมสมัย   
หรืองานสร้างสรรค์

**ตัวชี้วัดที่ ๓ จำนวนโครงการ กิจกรรม หรือหลักสูตรระยะสั้น ที่นำทุนทางวัฒนธรรมมาสร้างคุณค่าและมูลค่า**

**เพื่อพัฒนาชุมชนท้องถิ่น**

**คำอธิบายตัวชี้วัด**

การสร้างคุณค่า และมูลค่าเพิ่มด้วยทุนทางวัฒนธรรม หมายถึง การนำภูมิปัญญาท้องถิ่น ผลิตภัณฑ์ต่างๆ สถานที่ที่เกี่ยวกับศิลปวัฒนธรรม นำมาพัฒนาต่อยอด เป็นเศรษฐกิจเชิงสร้างสรรค์และเพิ่มมูลค่า

**เกณฑ์การประเมิน**

จำนวนโครงการ กิจกรรม หรือหลักสูตรระยะสั้น ที่นำทุนทางวัฒนธรรมมาสร้างคุณค่าและมูลค่าเพื่อพัฒนาชุมชนท้องถิ่น

**ตัวชี้วัดที่ ๔ จำนวนแหล่งเรียนรู้ด้านศิลปวัฒนธรรม ประเพณี ภูมิปัญญาท้องถิ่นเพื่อเสริมสร้างคุณค่า  
และจิตสำนึก รักษ์ท้องถิ่น**

**คำอธิบายตัวชี้วัด**

แหล่งเรียนรู้ด้านศิลปวัฒนธรรม ประเพณี ภูมิปัญญาท้องถิ่น หมายความถึง องค์ความรู้ งานวิจัย ตำราหนังสือ เอกสาร นิทรรศการถาวร ฐานข้อมูล สารสนเทศ สื่อประสม เว็บไซต์ สถานที่ งานวิชาการลักษณะอื่นๆ   
หรือกิจกรรมโครงการ งานประเพณีด้านศิลปวัฒนธรรม ประเพณี ภูมิปัญญาท้องถิ่น ที่ มหาวิทยาลัยราชภัฏบ้านสมเด็จเจ้าพระยาดำเนินการหรือร่วมกับภาคีเครือข่ายดำเนินการ นำไปสู่การสร้างความตระหนัก ความรัก หวงแหน   
ของประชาชน เยาวชน นักศึกษาในพื้นที่บริการของมหาวิทยาลัยราชภัฏบ้านสมเด็จเจ้าพระยา

**เกณฑ์การประเมิน**

จำนวนแหล่งเรียนรู้ด้านศิลปวัฒนธรรม ประเพณี ภูมิปัญญาท้องถิ่นเพื่อเสริมสร้างคุณค่าและจิตสำนึก   
รักษ์ท้องถิ่น

**กลยุทธ์ที่ ๓ พัฒนาศักยภาพและสร้างเครือข่ายความร่วมมือของครูและบุคลากรทางการศึกษาสู่ความเป็น  
มืออาชีพและมีประสิทธิภาพในการปฏิบัติหน้าที่ *(ย้ายมาจากยุทธศาสตร์ที่ ๒ กลยุทธ์ที่ ๓)***

**ตัวชี้วัด**

1. จำนวนครูและบุคลากรทางการศึกษาในท้องถิ่นที่ได้รับการพัฒนา
2. จำนวนเครือข่ายความร่วมมือเพื่อพัฒนาศักยภาพครูและบุคลากรทางการศึกษา
3. จำนวนสถานศึกษาที่มหาวิทยาลัยเป็นพี่เลี้ยง
4. ร้อยละของนักเรียนในโรงเรียนเป้าหมายในความรับผิดชอบที่มีผลการอ่านออกเขียนได้เพิ่มขึ้น
5. ร้อยละของนักเรียนในโรงเรียนเป้าหมายระดับชั้นประถมศึกษาปีที่ ๖ ที่มีคะแนนผลการทดสอบทางการศึกษาระดับชาติขั้นพื้นฐาน (O-NET) แต่ละวิชา สูงกว่าคะแนนเฉลี่ยของแต่ละสังกัด
6. ร้อยละครูและบุคลากรทางการศึกษาในโรงเรียนสาธิตที่ได้รับการพัฒนา
7. ร้อยละของนักเรียนในโรงเรียนสาธิตมหาวิทยาลัยราชภัฏบ้านสมเด็จเจ้าพระยาระดับชั้นประถมศึกษาปีที่ ๖ ชั้นมัธยมศึกษาปีที่ ๓ และชั้นมัธยมศึกษาปีที่ ๖ ที่มีคะแนนผลการทดสอบทางการศึกษาระดับชาติ ขั้นพื้นฐาน (O-NET) แต่ละวิชา สูงกว่าคะแนนเฉลี่ยระดับประเทศ

มีรายละเอียด ดังนี้

**ตัวชี้วัดที่ ๑ จำนวนของครูและบุคลากรทางการศึกษาในท้องถิ่นที่ได้รับการพัฒนา**

**คำอธิบายตัวชี้วัด**

การพัฒนาครูและบุคลากรทางการศึกษาเป็นภารกิจที่สำคัญประการหนึ่งของมหาวิทยาลัย ซึ่งเป็นหน้าที่โดยตรงของคณะครุศาสตร์ โดยอาศัยความร่วมมือจากคณะที่ผลิตบัณฑิตครู เพื่อให้ครูและบุคลากรทางการศึกษา  
มีความทันสมัยทางวิชาการและมีศักยภาพเพียงพอเหมาะสมต่อการจัดการศึกษาในภาระหน้าที่ของตน ความสำเร็จของตัวชี้วัดนี้วัดได้จากการนับจำนวนของผู้ที่เข้ารับการพัฒนา

**เกณฑ์การประเมิน**

จำนวนครูและบุคลากรทางการศึกษาในท้องถิ่นที่ได้รับการพัฒนา

**ตัวชี้วัดที่ ๒ จำนวนเครือข่ายความร่วมมือเพื่อพัฒนาศักยภาพครูและบุคลากรทางการศึกษา**

**คำอธิบายตัวชี้วัด**

จำนวนเครือข่าย หน่วยงาน สถานศึกษาทั้งภาครัฐและเอกชนที่มีความร่วมมือเพื่อพัฒนาศักยภาพครู  
และบุคลากรทางการศึกษาด้านการวิจัย ด้านการเรียนการสอน ด้านการบริการวิชาการ ด้านการพัฒนาโครงการ สิ่งประดิษฐ์ นวัตกรรมและงานสร้างสรรค์ กับคณะ หน่วยงานหรือมหาวิทยาลัย ที่มีการดำเนินการร่วมกัน  
ในการพัฒนาศักยภาพครูและบุคลากรทางการศึกษา

เครือข่ายความร่วมมือ คือ กลุ่มคน องค์กร หน่วยงาน สถานศึกษา ทั้งภาครัฐและเอกชนที่มีความร่วมมือ  
ด้านการวิจัย ด้านการเรียนการสอน ด้านการบริการวิชาการ ด้านการพัฒนาโครงการ สิ่งประดิษฐ์ นวัตกรรม  
และงานสร้างสรรค์ ที่มีการลงนาม MOU หรือการดำเนินกิจกรรมร่วมกัน โดยนับเครือข่าย ดังนี้

เครือข่ายที่เป็นตามกำหนดสัญญา MOU หากเป็นสัญญา MOU ต่อเนื่องมากกว่า ๑ ปีนับเป็น ๑ เครือข่าย แม้ว่าในปัจจุบันไม่ได้มีกิจกรรมร่วมกัน หากเป็นสัญญา MOU ปีต่อปีที่ต้องมีกิจกรรมร่วมกันจึงจะนับเป็น ๑ เครือข่าย ส่วนการจัดกิจกรรมร่วมกันจะนับเป็นเครือข่ายได้ต่อเมื่อได้มีการที่ดำเนินการในปีการศึกษานั้นๆ

**เกณฑ์การประเมิน**

จำนวนเครือข่ายความร่วมมือ

**ตัวชี้วัดที่ ๓ จำนวนสถานศึกษาที่มหาวิทยาลัยเป็นพี่เลี้ยง**

**คำอธิบายตัวชี้วัด**

นโยบายที่สำคัญประการหนึ่งของกระทรวงการอุดมศึกษา วิทยาศาสตร์ วิจัยและนวัตกรรม คือ เน้นความสำคัญของการส่งเสริมบทบาทให้มหาวิทยาลัยราชภัฏทั่วประเทศ ทำหน้าที่เป็นพี่เลี้ยงให้แก่สถานศึกษาเพื่อการพัฒนาคุณภาพการศึกษาและการพัฒนาท้องถิ่น จำนวนสถานศึกษาที่มหาวิทยาลัยเป็นพี่เลี้ยงเป็นตัวชี้วัดความสำเร็จที่สำคัญ บ่งบอกว่ามหาวิทยาลัยมีศักยภาพและสถานศึกษาให้การยอมรับ

**เกณฑ์การประเมิน**

จำนวนสถานศึกษาที่มหาวิทยาลัยเป็นพี่เลี้ยง

**ตัวชี้วัดที่ ๔ ร้อยละของนักเรียนในโรงเรียนเป้าหมายในความรับผิดชอบที่มีผลการอ่านออกเขียนได้เพิ่มขึ้น**

**คำอธิบายตัวชี้วัด**

ผลการทดสอบของนักเรียนในโรงเรียนเป้าหมายในความรับผิดชอบของมหาวิทยาลัยที่มีผลการอ่านออกเขียนได้เพิ่มขึ้น ซึ่งการอ่านและเขียนของนักเรียนชั้นประถมศึกษา คือ การอ่านได้คล่อง เข้าใจความหมายของคำ ข้อความ เรื่องราวจากเรื่องที่อ่าน เลือกอ่านหนังสือที่มีประโยชน์ทั้งด้านความรู้ ความบันเทิงและมีนิสัยรักการอ่าน และ  
การเขียนจดหมาย เรียงความ ย่อความ สรุปความ เขียนรายงานการค้นคว้า เรื่องราวต่างๆ ตามรูปแบบที่กำหนดได้อย่างมีคุณภาพ จากผลการประเมินการอ่านออกเขียนได้ของสำนักทดสอบทางการศึกษา สำนักงานคณะกรรมการการศึกษาขั้นพื้นฐานในปีที่ผ่านมา

**สูตรการคำนวณ :**

|  |  |  |  |
| --- | --- | --- | --- |
| ร้อยละของนักเรียนในโรงเรียนเป้าหมายในความรับผิดชอบที่มีผลการอ่านออกเขียนได้เพิ่มขึ้น | = | จำนวนนักเรียนที่มีผลการอ่านออกเขียนได้เพิ่มขึ้น | × ๑๐๐ |
| จำนวนนักเรียนที่เข้าสอบทั้งหมดในโรงเรียนเป้าหมาย  ในความรับผิดชอบ |

**เกณฑ์การประเมิน**

ร้อยละของนักเรียนในโรงเรียนเป้าหมายในความรับผิดชอบที่มีผลการอ่านออกเขียนได้เพิ่มขึ้น

**ตัวชี้วัดที่ ๕ ร้อยละของนักเรียนในโรงเรียนเป้าหมายระดับชั้นประถมศึกษาปีที่ ๖ ที่มีคะแนนผลการทดสอบทางการศึกษาระดับชาติ ขั้นพื้นฐาน (O-NET) แต่ละวิชา สูงกว่าคะแนนเฉลี่ยของแต่ละสังกัด**

**คำอธิบายตัวชี้วัด**

การทดสอบทางการศึกษาระดับชาติขั้นพื้นฐาน (O-NET) เป็นการทดสอบเพื่อวัดความรู้และความคิด  
ของนักเรียนชั้นประถมศึกษาปีที่ ๖ ตามมาตรฐานการเรียนรู้ในหลักสูตรแกนกลางการศึกษาขั้นพื้นฐาน เพื่อวัตถุประสงค์ต่อไปนี้ ๑) เพื่อทดสอบความรู้และความคิดของนักเรียนชั้นประถมศึกษาปีที่ ๖ ๒) เพื่อนำผลการทดสอบไปใช้เป็นองค์ประกอบหนึ่งในการจบการศึกษา ตามหลักสูตรแกนกลางการศึกษาขั้นพื้นฐาน ๓) เพื่อนำผลการทดสอบไปใช้ในการปรับปรุงคุณภาพการเรียนการสอนของโรงเรียน ๔) เพื่อนำผลการทดสอบไปใช้ในการประเมินผลการเรียนรู้ของนักเรียนระดับชาติ และ ๕) เพื่อนำผลการทดสอบไปใช้ในวัตถุประสงค์อื่น ซึ่งผลการทดสอบทางการศึกษาระดับชาติขั้นพื้นฐาน (O-NET) ของนักเรียนดังกล่าวจะสะท้อนประสิทธิผลและประสิทธิภาพของการจัดการเรียนรู้และผลการดำเนินงานของโรงเรียนเป้าหมาย

**สูตรการคำนวณ :**

ขั้นที่ ๑ คำนวณหาค่าร้อยละของผู้เรียนที่มีผลการทดสอบระดับชาติในแต่ละวิชา ได้แก่ ภาษาไทย คณิตศาสตร์ วิทยาศาสตร์ และภาษาอังกฤษ สูงกว่าคะแนนเฉลี่ยของแต่ละสังกัด

|  |  |  |  |
| --- | --- | --- | --- |
| ร้อยละ | = | จำนวนนักเรียนที่มีผลการสอบ O – NET สูงกว่าคะแนนเฉลี่ยของแต่ละสังกัด | × ๑๐๐ |
| จำนวนผู้เรียนทั้งหมดที่เข้าสอบ |

ขั้นที่ ๒ คำนวณหาค่าร้อยละของผู้เรียนที่มีผลการทดสอบระดับชาติโดยรวมทุกวิชาของแต่ละระดับชั้น

|  |  |  |  |
| --- | --- | --- | --- |
| ร้อยละ | = | จำนวนผู้เรียนที่มีผลการทดสอบระดับชาติในแต่ละวิชา  สูงกว่าคะแนนเฉลี่ยของแต่ละสังกัด | × ๑๐๐ |
| จำนวนผู้เรียนทั้งหมดที่เข้าสอบ |

**เกณฑ์การประเมิน**

ร้อยละของนักเรียนในโรงเรียนเป้าหมาย ระดับชั้นประถมศึกษาปีที่ ๖ ที่มีคะแนนผลการทดสอบทางการศึกษาระดับชาติ ขั้นพื้นฐาน(O-NET) แต่ละวิชา สูงกว่าคะแนนเฉลี่ยของแต่ละสังกัด

**ตัวชี้วัดที่ ๖ ร้อยละครูและบุคลากรทางการศึกษาในโรงเรียนสาธิตที่ได้รับการพัฒนา**

**คำอธิบายตัวชี้วัด**

การพัฒนาครูและบุคลากรทางการศึกษาในโรงเรียนสาธิตป็นภารกิจที่สำคัญประการหนึ่งของมหาวิทยาลัย ซึ่งเป็นหน้าที่โดยตรงของคณะครุศาสตร์และโรงเรียนสาธิต โดยอาศัยความร่วมมือจากคณะที่ผลิตบัณฑิตครู เพื่อให้ครูและบุคลากรทางการศึกษามีความทันสมัยทางวิชาการและมีศักยภาพเพียงพอเหมาะสมต่อการจัดการศึกษาในภาระหน้าที่ของตน ความสำเร็จของตัวชี้วัดนี้วัดได้จากการนับจำนวนของผู้ที่เข้ารับการพัฒนา

**สูตรการคำนวณ :**

|  |  |  |  |
| --- | --- | --- | --- |
| ร้อยละครูและบุคลากรทางการศึกษาในโรงเรียนสาธิตที่ได้รับการพัฒนา | = | จำนวนครูและบุคลากรทางการศึกษา  ในโรงเรียนสาธิตที่ได้รับการพัฒนา | × ๑๐๐ |
| จำนวนครูและบุคลากรทางการศึกษาในโรงเรียนสาธิตทั้งหมด |

**เกณฑ์การประเมิน**

ร้อยละครูและบุคลากรทางการศึกษาในโรงเรียนสาธิตที่ได้รับการพัฒนา

**ตัวชี้วัดที่ ๗ ร้อยละของนักเรียนในโรงเรียนสาธิตมหาวิทยาลัยราชภัฏบ้านสมเด็จเจ้าพระยาระดับชั้นประถมศึกษาปีที่ ๖ ชั้นมัธยมศึกษาปีที่ ๓ และชั้นมัธยมศึกษาปีที่ ๖ ที่มีคะแนนผลการทดสอบ  
ทางการศึกษาระดับชาติ ขั้นพื้นฐาน (O-NET) แต่ละวิชา สูงกว่าคะแนนเฉลี่ยระดับประเทศ**

**คำอธิบายตัวชี้วัด**

การทดสอบทางการศึกษาระดับชาติขั้นพื้นฐาน (O-NET) เป็นการทดสอบเพื่อวัดความรู้และความคิด  
ของนักเรียนชั้นประถมศึกษาปีที่ ๖ ชั้นมัธยมศึกษาปีที่ ๓ และชั้นมัธยมศึกษาปีที่ ๖ ตามมาตรฐานการเรียนรู้  
ในหลักสูตรแกนกลางการศึกษาขั้นพื้นฐาน เพื่อวัตถุประสงค์ต่อไปนี้ ๑) เพื่อทดสอบความรู้และความคิดของนักเรียน  
ชั้นประถมศึกษาปีที่ ๖ ชั้นมัธยมศึกษาปีที่ ๓ และชั้นมัธยมศึกษาปีที่ ๖ ๒) เพื่อนำผลการทดสอบไปใช้เป็นองค์ประกอบหนึ่งในการจบการศึกษา ตามหลักสูตรแกนกลางการศึกษาขั้นพื้นฐาน ๓) เพื่อนำผลการทดสอบ  
ไปใช้ในการปรับปรุงคุณภาพการเรียนการสอนของโรงเรียน ๔) เพื่อนำผลการทดสอบไปใช้ในการประเมินผลการเรียนรู้ของนักเรียนระดับชาติ และ ๕) เพื่อนำผลการทดสอบไปใช้ในวัตถุประสงค์อื่น ซึ่งผลการทดสอบทางการศึกษาระดับชาติขั้นพื้นฐาน (O-NET) ของนักเรียนดังกล่าวจะสะท้อนประสิทธิผลและประสิทธิภาพของการจัดการเรียนรู้  
และผลการดำเนินงานของโรงเรียนสาธิต

**สูตรการคำนวณ :**

ขั้นที่ ๑ คำนวณหาค่าร้อยละของผู้เรียนที่มีผลการทดสอบระดับชาติในแต่ละวิชา ได้แก่ ภาษาไทย คณิตศาสตร์ วิทยาศาสตร์ และภาษาอังกฤษ สูงกว่าคะแนนเฉลี่ยระดับประเทศ

|  |  |  |  |
| --- | --- | --- | --- |
| ร้อยละ | = | จำนวนนักเรียนที่มีผลการสอบ O – NET สูงกว่าคะแนนเฉลี่ยของประเทศ | × ๑๐๐ |
| จำนวนผู้เรียนทั้งหมดที่เข้าสอบ |

ขั้นที่ ๒ คำนวณหาค่าร้อยละของผู้เรียนที่มีผลการทดสอบระดับชาติโดยรวมทุกวิชาของแต่ละระดับชั้น

|  |  |  |  |
| --- | --- | --- | --- |
| ร้อยละ | = | จำนวนผู้เรียนที่มีผลการทดสอบระดับชาติในแต่ละวิชา  สูงกว่าคะแนนเฉลี่ยระดับประเทศ | × ๑๐๐ |
| จำนวนผู้เรียนทั้งหมดที่เข้าสอบ |

**เกณฑ์การประเมิน**

ร้อยละของนักเรียนในโรงเรียนสาธิตมหาวิทยาลัยราชภัฏบ้านสมเด็จเจ้าพระยา ระดับชั้นประถมศึกษาปีที่ ๖ ชั้นมัธยมศึกษาปีที่ ๓ และชั้นมัธยมศึกษาปีที่ ๖ ที่มีคะแนนผลการทดสอบทางการศึกษาระดับชาติ ขั้นพื้นฐาน  
(O-NET) แต่ละวิชา สูงกว่าคะแนนเฉลี่ยระดับประเทศ